open-index/open-wikipedia-markdown huggingface dataset:
ഇലക്ട്രോൺ ഡോട്ട് ഡയഗ്രം

രസതന്ത്രത്തിൽ ഒരു മൂലകത്തിന്റെ പ്രതീകത്തിനു ചുറ്റും ആ മൂലകത്തിന്റെ ഒരാറ്റത്തിന്റെ ബാഹ്യതമഷെല്ലിലെ ഇലക്ട്രോണുകളെ കുത്തുകളുപയോഗിച്ച് ചിത്രീകരിക്കുന്ന രീതിയാണ് **ഇലക്ട്രോൺ ഡോട്ട് ഡയഗ്രം**. ഈ വിദ്യ, *ലൂയിസ് മാതൃക, ലൂയിസ് ഡോട്ട് മാതൃക, ഇലക്ട്രോൺ ഡോട്ട് മാതൃക, ലൂയിസ് ഇലക്ട്രോൺ ഡോട്ട് മാതൃക* എന്നിങ്ങനെ വിവിധ പേരുകളിൽ അറിയപ്പെടുന്നു. കൃത്യമായി പറഞ്ഞാൽ ഒരു മൂലകത്തിന്റെ ചിഹ്നത്തിനു ചുറ്റും കുത്തുകളുപയോഗിച്ചുള്ള ഇലക്ട്രോൺ ഡോട്ട് ഡയഗ്രം, ഒരു ആറ്റത്തിന്റെ സംയോജക ഇലക്ട്രോണുകളുടെ പ്രതിനിധാനമാണ്. കുത്തുകളുടെ എണ്ണം ആറ്റം പങ്കു വെക്കുകയോ കൈമാറുകയോ ചെയ്ത ഇലക്ട്രോണുകളുടെ എണ്ണത്തിന് തുല്യമാണ്. ഈ ഡോട്ടുകൾ വലത്തോട്ടും ഇടത്തോട്ടും ചിഹ്നത്തിന് മുകളിലും താഴെയുമായി ക്രമീകരിച്ചിരിക്കുന്നു, ഒരു വശത്ത് രണ്ട് ഡോട്ടുകളിൽ കൂടരുത്. (ഏത് ക്രമത്തിലാണ് സ്ഥാനങ്ങൾ ഉപയോഗിക്കുന്നത് എന്നത് പ്രശ്നമല്ല.)

1916 ൽ ഗിൽബർട്ട് എൻ.ലൂയിസ് ആണ് ആദ്യമായി ഈ വിദ്യ "ആറ്റവും തന്മാത്രയും" എന്ന ലേഖനത്തിൽ  ആശയം അവതരിപ്പിച്ചത്. അതിനാൽ **'ഇലക്ട്രോൺ ഡോട്ട് ഡയഗ്രത്തിന്റെ സ്രഷ്ടാവ്**' എന്ന് ഗിൽബർട്ട് എൻ.ലൂയിസ് അറിയപ്പെടുന്നു.

## ഉപയോഗങ്ങൾ
ഇലക്ട്രോൺ ഡോട്ട് ഡയഗ്രം ഇന്ന് രസതന്ത്രത്തിന്റെ വിവിധ  മേഖലകളിൽ വ്യാപകമായി ഉപയോഗിച്ചു വരുന്നു.

*അയോണിക ബന്ധനങ്ങൾ, സഹസംയോജക ബന്ധനങ്ങൾ എന്നിവ ചിത്രീകരിക്കാൻ ഉപയോഗിക്കുന്നു.
*ഒരു ആറ്റത്തിലെ സംയോജക ഇലക്ട്രോണുകളുടെ എണ്ണം കാണിക്കാൻ ഈ ഡയഗ്രം ഒരു ഹ്രസ്വചിഹ്ന സൂചകമായി ഉപയോഗിക്കുന്നു. ഒരു തന്മാത്രയിലെ വ്യത്യസ്ത ആറ്റങ്ങൾ തമ്മിലുള്ള ബന്ധം കാണിക്കാൻ കൂടുതൽ സങ്കീർണ്ണമായ പതിപ്പുകൾ ഉപയോഗിക്കാം.
*രാസബന്ധനങ്ങളുടെ വിവിധ തരങ്ങളെ സൂചിപ്പിക്കാൻ ഈ രീതിയാണ് ഉപയോഗിച്ചു വരുന്നത്.
* SO2,NH4Br,HCN,CO2 തുടങ്ങി ഒട്ടേറെ സംയുക്തങ്ങളെ ഈ രീതി ഉപയോഗിച്ച് സൂചിപ്പിക്കാം.

## വരയ്ക്കൽ
വളരെയെളുപ്പത്തിൽ ഇലക്ട്രോൺ ഡോട്ട് ഡയഗ്രം വരയ്ക്കാൻ സാധിക്കും. ഇതിനായി വിവിധ രീതികൾ പ്രചാരത്തിലുണ്ട്.
### മൂലകങ്ങൾ
* ആദ്യമായി ഇലക്ട്രോൺ ഡോട്ട് ഡയഗ്രം വരയ്ക്കേണ്ട മൂലകത്തിന്റെ പ്രതീകം കുറച്ചു വലുതായി വരയ്ക്കുക.(ഇത് ആറ്റത്തിന്റെ ന്യൂക്ലിയസിനെ പ്രതിനിധീകരിക്കുന്നു.)
*ശേഷം മൂലകത്തിന്റെ ഒരു ആറ്റത്തിലെ ബാഹ്യതമഷെല്ലിൽ എത്ര ഇലക്ട്രോണുകളുണ്ടെന്ന് എണ്ണി തിട്ടപ്പെടുത്തുക.
*ഇലക്ട്രോണുകളുടെ എണ്ണത്തിന്റെ അത്രതന്നെ കുത്തുകൾ മൂലകത്തിന്റെ പ്രതീകത്തിനു ചുറ്റും രേഖപ്പെടുത്തുക (ഇത് ബാഹ്യതമ ഷെല്ലിലെ ഇലക്ട്രോണുകളെ സൂചിപ്പിക്കുന്നു).
### സംയുക്തങ്ങൾ
അയോണിക ബന്ധനം, സഹസംയോജക ബന്ധനം എന്നിവയിലൂടെ രൂപപ്പെട്ട സംയുക്തങ്ങൾ സ്ഥിരത കൈവരിക്കാനായി നടത്തിയ രാസപ്രവർത്തനത്തെ വിശദീകരിക്കാനും ഇലക്ട്രോൺ ഡോട്ട് ഡയഗ്രം ഉപയോഗിക്കുന്നു.
*രാസപ്രവർത്തനത്തിൽ ഏർപ്പെടുന്ന മൂലകങ്ങളുടെ ഡയഗ്രം അഭികാരകങ്ങളുടെ ഭാഗത്ത് ആദ്യം വരയ്ക്കുക.

## അവലംബങ്ങൾ

വർഗ്ഗം:ഇലക്ട്രോൺ
വർഗ്ഗം:ചിത്രീകരണം
അൽമൊറാവിദ് സാമ്രാജ്യം

മൊറോക്കോ കേന്ദ്രീകരിച്ച് പതിനൊന്നാം നൂറ്റാണ്ടിൽ രൂപപ്പെട്ട ഒരു ബെർബർ രാജവംശമായിരുന്നു **അൽമൊറാവിദ്** അഥവാ **അൽ മുറാബിതൂൻ** (). 
## ചരിത്രം
പടിഞ്ഞാറൻ ആഫ്രിക്കയിലും അൽ അന്തലൂസിലുമായി വ്യാപിച്ച ഈ സാമ്രാജ്യം, 1062-ൽ അബ്ദല്ലാഹ് ഇബ്ൻ യാസീൻ ആണ് സ്ഥാപിച്ചത്. മറാക്കിഷ് ആസ്ഥാനമായാണ് ഭരണം നടന്നിരുന്നത്. പടിഞ്ഞാറൻ സഹാറയിലെ നാടോടി ബെർബർ വംശത്തിൽ നിന്നാണ് രാജകുടുംബത്തിന്റെ ഉദ്ഭവം.

ഐബീരിയയിലെ ക്രിസ്ത്യൻ രാജാക്കന്മാരോട് അൽ അന്തലൂസിന്റെ പതനം ഒരു സമയം വരെ പിടിച്ചുനിർത്തുന്നതിൽ അൽ മൊറാവിദ് ഭരണകൂടത്തിന്റെ പങ്കാളിത്തം ഇടയാക്കി. 1086-ൽ സഗ്റജാസ് യുദ്ധത്തിൽ കാസ്റ്റിൽ-ആരഗോൺ സംയുക്തസേനയെ ഇവർ പരാജയപ്പെടുത്തി. ഇതോടെ വടക്ക് നിന്ന് 3000 കിലോമീറ്റർ തെക്കോട്ട് പരന്നുകിടന്ന സാമ്രാജ്യത്തിന്റെ അധിപരായി അൽമൊറാവിദ് മാറി. 

ഖലീഫ എന്ന സ്ഥാനം ഇവർ അവകാശപ്പെട്ടിരുന്നില്ല, പകരം അമീറുൽ മുസ്‌ലിമീൻ എന്ന പദവി സ്വീകരിച്ചുവന്നു. ബഗ്ദാദിലെ അബ്ബാസിയ ഖിലാഫത്തിന്റെ മേധാവിത്തം ഇവർ അംഗീകരിച്ചുവന്നു.

അൽമൊറാവിദുകളുടെ ആധിപത്യം, പക്ഷെ അധികകാലം നീണ്ടുനിന്നില്ല. 1147 ഏപ്രിൽ മാസത്തിൽ അന്നത്തെ രാജാവായിരുന്ന ഇസ്‌ഹാഖ് ഇബ്ൻ അലി കൊല്ലപ്പെടുകയും, അൽമൊഹാദ് ഖിലാഫത്ത് ഭരണമേൽക്കുകയും ചെയ്തു.
## ചിത്രശാല

പ്രമാണം:Camel Rider 1413 Mecia Viladestes map.jpg|പതിനൊന്നാം നൂറ്റാണ്ടിലെ അൽമൊറാവിദ് നേതാവ്  അബു ബക്കർ ബിൻ ഉമർ ("റെക്സ് ബുബേക്കർ") സെനഗൽ നദിക്കരയിൽ - ഒരു ചിത്രീകരണം
പ്രമാണം:Almoravid gold dinar coin from Seville, Spain, 1116 British Museum.png|1116 ലെ സെവില്ലിൽ നിന്നുള്ള ഒരു അൽമൊറാവിദ് ദിനാർ. (ബ്രിട്ടീഷ് മ്യൂസിയത്തിൽ )


## അവലംബം

## സ്രോതസുകൾ

*
*
*
*
* Brett, M. and E. Fentress (1996), *The Berbers*. Oxford: Blackwell.
* Hrbek, I. and J. Devisse (1988), "The Almoravids", in M. Elfasi, ed., *[[General History of Africa]], Africa from the Seventh to the Eleventh Century*, UNESCO. 1992 edition, Ch. 13, pp.&nbsp;336–66.
* 
* Lewicki, T. (1988), "The Role of the Sahara and Saharians in relationships between north and south", in M. Elfasi, ed., *General History of Africa, Africa from the Seventh to the Eleventh Century*, UNESCO. 1992 edition, ch.11, p.&nbsp;276–313.
* Levtzion, N. and J. F. P. Hopkins, eds (1981), *Corpus of Early Arabic Sources for West African History*, Cambridge, UK: Cambridge University Press. 2000 edition.
* Messier, R. A. (2010), *Almoravids and the Meanings of Jihad*, Santa Barbara, Calif.: Praeger.
* Mones, H. (1988), "The conquest of North Africa and Berber resistance", in M. Elfasi, ed., *General History of Africa, Africa from the Seventh to the Eleventh Century*, UNESCO. 1992 edition, Ch. 9, p.&nbsp;224-46.
* Moraes Farias, P. F. de (1967), "The Almoravids: Some Questions Concerning the Character of the Movement", *Bulletin de l’IFAN*, series B, 29:3–4, pp.&nbsp;794–878.
*

വർഗ്ഗം:Wikipedia articles incorporating a citation from the 1911 Encyclopaedia Britannica with Wikisource reference
വർഗ്ഗം:CS1 French-language sources (fr)
അനസ് ഇബ്ൻ മാലിക്

**അനസ് ബിൻ മാലിക് ബിൻ നദർ അൽ ഖസ്രാജി അൽ-അൻസാരി**( (c.612 – c.712) അദ്ദേഹം റസൂലിന്റ സഹാബിയാണ്.

## അനസിന്റെ ഹദീസ്

:: അനസ് ഇബ്നു മാലിക് പറഞ്ഞു: ചില ആളുകൾക്ക് അസുഖമുണ്ടായിരുന്നു, അവർ പറഞ്ഞു, "അല്ലാഹുവിന്റെ ദൂതരേ (ﷺ)! ഞങ്ങൾക്ക് അഭയവും ഭക്ഷണവും തരൂ. അവർ ആരോഗ്യമുള്ളപ്പോൾ അവർ പറഞ്ഞു," മദീനയിലെ കാലാവസ്ഥ ഞങ്ങൾക്ക് അനുയോജ്യമല്ല. "അങ്ങനെ അവൻ അവരെ തന്റെ ചില ഒട്ടകങ്ങളുമായി അൽ-ഹറയിലേക്ക് അയച്ചു," അവരുടെ പാൽ കുടിക്കുക "എന്ന് പറഞ്ഞു.
:: (Sahih Bukhari, 5685) 

## ജീവചരിത്രം
ഇടത്ത്‌|ലഘുചിത്രം|250x250ബിന്ദു|അനസ് ബിന് മാലിക്' പേര് അറബി കാലിഗ്രാഫി
[വലത്ത്‌|ലഘുചിത്രം|Tomb of അനസ് ബിന് മാലിക് in Basra, [ഇറാഖ്‌|ഇറാഖ്]]
അനസ് ബിന് മാലിക്,   , യത്രിബിലെ ഖസ്രാജ് ഗോത്രത്തിലെ നജ്ജാർ വംശത്തിലെ അംഗം  , പ്രവാചകൻ മുഹമ്മദിന്റെ  ഹിജറക്ക് പത്ത് വര്ഷം മുമ്പ് ജനിച്ചത് .  അദ്ദേഹത്തിന്റെ പിതാവ് മാലിക് ബിൻ നദ്ര്  മരിച്ചതിനു ശേഷം,ഒരു അമുസ്ലി ആയിരുന്നു. തന്റെ ഉമ്മ, ഉമ്മു സുലൈം, ഇസ്ലാം വിശ്വസിച്ച തൽഹ ബിൻ താബിതിനെ പുനർവിവാഹം ചെയ്തു.  ഈ വിവാഹത്തിൽ നിന്നുള്ള അനസിന്റെ അർദ്ധസഹോദരൻ അബ്ദുള്ള ബിൻ അബി തൽഹ ആയിരുന്നു. [6]

622 -ൽ പ്രവാചകൻ മദീനയിൽ എത്തിയപ്പോൾ അനസിന്റെ ഉമ്മ അവനെ പ്രവാചകന് ഒരു സേവകനായി അവതരിപ്പിച്ചു.

632 -ൽ പ്രവാചകന്റെ മരണശേഷം, അനസ് വിജയത്തിന്റെ യുദ്ധങ്ങളിൽ പങ്കെടുത്തു. പ്രവാചകന്റെ പ്രമുഖ സഹാബികളിൽ അവസാനത്തെ ആളായിരുന്നു അദ്ദേഹം.  അനസ് ഹിജ്റ 93 ൽ (712 CE) ബസ്രയിൽ 103 (ചാന്ദ്ര) വയസ്സിൽ മരിച്ചു.

## ദേവാലയം
അനസ് ബിൻ മാലിക് ദേവാലയം ബസ്രയിൽ സ്ഥിതിചെയ്യുന്നതായി അവകാശപ്പെടുന്നു,, ഇറാഖ്. അനസ് ഇബ്നു മാലിക്കിന്റെ ശവകുടീരം ഒരു ലളിതമായ ശിലാസ്ഥാപനമാണ്.  എന്നിരുന്നാലും, സ്ഫോടകവസ്തുക്കൾ ഉപയോഗിച്ച് ദേവാലയം നശിപ്പിക്കപ്പെട്ടു.  പള്ളിക്കും ആരാധനാലയത്തിനും കനത്ത കേടുപാടുകൾ സംഭവിക്കുകയും മതിലുകൾ നശിപ്പിക്കുകയും ചെയ്തിട്ടുണ്ടെങ്കിലും, ഈ സമുച്ചയം ഇപ്പോഴും സുന്നി മുസ്ലീങ്ങളുടെ ജനപ്രിയ സന്ദർശന സ്ഥലമാണ്.

## See also

* സുന്നി view of the Sahaba
* അനസ് ബിന് Nadhar

## കുറിപ്പുകൾ
 

## പുറത്തേക്കുള്ള കണ്ണികൾ
ക്രിസ്റ്റഫർ ബാരിയോസ് ജൂനിയറിന്റെ കൊലപാതകം.

**ക്രിസ്റ്റഫർ മൈക്കൽ ബാരിയോസ് ജൂനിയർ** (ജനുവരി 2, 2001-മാർച്ച് 15, 2007) 6 വയസ്സുള്ള ഒരു അമേരിക്കൻ കുട്ടിയായിരുന്നു, ബ്രോൺസ്വിക്ക്, ജോർജിയയിൽ, 2007 മാർച്ച് 15 ന് ബലാത്സംഗം ചെയ്യപ്പെടുകയും കൊല്ലപ്പെടുകയും ചെയ്തു. അദ്ദേഹത്തിന്റെ മൃതദേഹം മാർച്ച് 19, 2007 ന് കണ്ടെത്തി , അവൻ അപ്രത്യക്ഷനായ സ്ഥലത്ത് നിന്ന് ഏതാനും മൈലുകൾ മാത്രം.
വർഗ്ഗം:2001-ൽ ജനിച്ചവർ
വർഗ്ഗം:2007-ൽ മരിച്ചവർ
ദി പർപ്പിൾ നൂൺസ് റ്റ്റാൻസ്പെറൻറ്റ് മൈറ്റ്

ഓസ്ട്രേലിയൻ കലാകാരനായ ആർതർ സ്ട്രീറ്റൺ 1896 ൽ വരച്ച ക്യാൻവാസ് ലാൻഡ്‌സ്‌കേപ്പ് പെയിന്റിംഗാണ് **ദി പർപ്പിൾ നൂൺസ് റ്റ്റാൻസ്പെറൻറ്റ് മൈറ്റ്.** ന്യൂ സൗത്ത് വെയിൽസിലെ ഹോക്സ്ബറി നദി നീല പർവതനിരകളിലേക്ക് നോക്കുന്നതായി ചിത്രീകരിച്ചിരിക്കുന്നു. പെഴ്സി ബിഷ് ഷെല്ലിയുടെ  Dejection, near Naples എന്ന കവിതയിലെ സ്റ്റാൻസയിൽ നിന്നാണ് ഈ ചിത്രത്തിന്റെ പേര് എടുത്തിരിക്കുന്നത്.

കടുത്ത വേനലിൽ മരങ്ങൾക്ക് മുകളിലുള്ള ഒരു കൊമ്പിൽ ഇരുന്നുകൊണ്ട് രണ്ട് ദിവസത്തിനുള്ളിൽ സ്ട്രീറ്റൺ ചിത്രം വരച്ചു. തണലിൽ താപനില 108 ° F (42 ° C) കവിഞ്ഞതായി സ്ട്രീറ്റൺ അവകാശപ്പെട്ടു.  "മനസ്സിൽ ഷെല്ലിയുടെ ചിന്തകൾ കൊണ്ട് ഒരുതരം ലഹരിയിൽ വരച്ചുവെന്ന് സ്ട്രീറ്റൺ പിന്നീട് ഓർത്തു.

1898-ൽ ലണ്ടനിൽ നടന്ന ഓസ്ട്രേലിയൻ ആർട്ട് എക്സിബിഷനിൽ ഈ പെയിന്റിംഗ് ഉൾപ്പെടുത്തിയിരുന്നു. അവിടെ ഒരു സമകാലിക നിരൂപകൻ "ഏത് ലണ്ടൻ ഗാലറിയും ഈ പെയിന്റിംഗ് സ്വന്തമാക്കുമെന്ന്" അവകാശപ്പെട്ടു. 

1896 ൽ മെൽബണിലെ നാഷണൽ ഗാലറി ഓഫ് വിക്ടോറിയ ഏറ്റെടുത്ത ഈ പെയിന്റിംഗ് അതിന്റെ ശേഖരത്തിന്റെ ഭാഗമാണ്. 
## അവലംബം

## പുറംകണ്ണികൾ
* ''The purple noon’s transparent might'' at the National Gallery of Victoria

വർഗ്ഗം:ലാൻഡ്സ്കേപ്പ് പെയിന്റിംഗുകൾ
സഖാറാം അർജുൻ

ലഘുചിത്രം| സഖാറാം അർജുൻ- ഒരു ഛായാചിത്രം
മുംബൈയിലെ പ്രമുഖനായ ഭിഷഗ്വരനും സാമൂഹ്യപ്രവർത്തകനുമായിരുന്നു സഖാറാം അർജുൻ എന്നറിയപ്പെട്ട സഖാറാം അർജുൻ റാവത്ത്(1839-16 ഏപ്രിൽ 1885). അദ്ദേഹത്തിന്റെ റാവത്ത് എന്ന ജാതിപ്പേര് പക്ഷെ ഔദ്യോഗികരേഖകളിൽ മാത്രമേ കാണപ്പെടുന്നുള്ളൂ. ഇന്ത്യൻ ഔഷധ സസ്യങ്ങളെക്കുറിച്ച് അഗാധപാണ്ഡിത്യമുണ്ടായിരുന്ന സഖാറാം, ബോംബെ നാച്ചുറൽ ഹിസ്റ്ററി സൊസൈറ്റിയുടെ രൂപീകരണത്തിൽ പങ്കുവഹിച്ചു. വിധവയായിരുന്ന ജയന്തിഭായിയെ വിവാഹം കഴിച്ച അദ്ദേഹം പ്രമുഖ ഭിഷഗ്വരയും സാമൂഹികപ്രവർത്തകയുമായിരുന്ന രുഖ്മഭായിയുടെ രണ്ടാനച്ഛനായിരുന്നു. *രുഖ്മഭായി കേസിൽ* ഇടപെട്ടതിലൂടെ പിന്നീടുണ്ടായ നിയമനിർമ്മാണത്തിന് കളമൊരുങ്ങുകയായിരുന്നു.

## ജീവിതരേഖ
ഇടത്ത്‌|ലഘുചിത്രം| സഖാറാം അർജുൻ തയ്യാറാക്കിയ '''''കാറ്റലോഗ് ഓഫ് ദ ബോംബെ ഡ്രഗ്സ്'''''|201x201ബിന്ദു
1839-ൽ മുംബൈയിൽ ജനിച്ച സഖാറാം അർജുൻ പതിനൊന്നാം വയസ്സിൽ അനാഥനായിത്തീർന്നു. 

എൽഫിൻസ്റ്റൺ ഇൻസ്റ്റിറ്റ്യൂട്ടിലെ വിദ്യാഭ്യാസശേഷം 1858-ൽ ഗ്രാന്റ് മെഡിക്കൽ കോളേജിൽ ചേർന്ന അദ്ദേഹത്തിന് സർക്കാറിൽ നിന്ന് വിദ്യാഭ്യാസസഹായം ലഭിച്ചുവന്നു. 1863-ൽ ലൈസൻഷ്യേറ്റ് ഓഫ് മെഡിസിൻ നേടിയ സഖാറാം അർജുൻ ഔഷധ സസ്യശാസ്ത്രത്തിലെ അധ്യാപകനായി ജോലി തുടങ്ങി. ജംഷഡ്ജി ജീജീബോയ് ആശുപത്രിയിലെ ഉദ്യോഗത്തിലായിരുന്ന അദ്ദേഹത്തിന് കിടപ്പിലായവരുടെ വാർഡിന്റെ ചുമതല കൂടി പലപ്പോഴും വഹിക്കേണ്ടി വന്നിരുന്നു.

പിന്നീട് അസിസ്റ്റന്റ് സർജൻ ആയി ജോലിക്കയറ്റം കിട്ടിയ അദ്ദേഹം ആരോഗ്യബോധവത്കരണത്തിൽ അതീവ ശ്രദ്ധാലുവായിരുന്നു. അതിനായി വൈദ്യതത്വ, ഗർഭവിദ്യ വ പ്രസൂതികരൺ, വിവാഹവിദ്ന്യാൻ എന്നീ കൃതികൾ എഴുതുന്നതിൽ പങ്കാളിത്തം വഹിച്ചു. ദ തിയോസോഫിസ്റ്റ് എന്ന പ്രസിദ്ധീകരണത്തിൽ വിവാഹത്തിന്റെ ശരീരശാസ്ത്രത്തെക്കുറിച്ച് കുറിപ്പുകൾ എഴുതിവന്നു.

### രുഖ്മാഭായി കേസ്
ജനാർദ്ദനൻ പാണ്ഡുരംഗയുടെ വിധവയായിരുന്ന ജയന്തിഭായിയെ പുനർവിവാഹം ചെയ്തപ്പോൾ ജയന്തിഭായിയുടെ മകളായിരുന്നു രുഖ്മാഭായ്. ശൈശവത്തിൽ വിവാഹം ചെയ്യപ്പെട്ട രുഖ്മാഭായ് പക്ഷെ ഭർത്താവിന്റെ കൂടെ പോകാൻ വിസമ്മതിച്ചു. രണ്ടാനച്ഛനായ സഖാറാമിന്റെ പിന്തുണ കിട്ടിയതോടെ കേസ് അദ്ദേഹത്തിനെതിരെ നീങ്ങുകയും നീണ്ട നിയമനടപടികൾക്കൊടുവിൽ വിധി ഭർത്താവിനനുകൂലമായി വരികയും ചെയ്തു. അപ്പീലുമായി രാജ്ഞിയുടെ അടുത്തുവരെ പോയെങ്കിലും അവസാനം അനുരഞ്ജനത്തിലെത്തുകയായിരുന്നു. ഈ സംഭവം 1891-ലെ നിയമനിർമ്മാണത്തിലേക്ക് നയിച്ച ഒന്നായി കണക്കാക്കപ്പെടുന്നു. 

### അംഗീകാരങ്ങൾ
1883-ൽ സ്ഥാപിതമായ ബോംബെ നാച്ചുറൽ ഹിസ്റ്ററി സൊസൈറ്റിയുടെ സ്ഥാപക അംഗങ്ങളിലൊരാളാണ് സഖാറാം അർജുൻ. സഖാറാമിനെ കൂടാതെ ആത്മാറാം പാണ്ഡുരംഗ് എന്ന അംഗം കൂടിയാണ് അംഗങ്ങളിൽ ഇന്ത്യക്കാരായി ഉണ്ടായിരുന്നത്. 

ബോംബെ മെഡിക്കൽ യൂണിയന്റെ പ്രസിഡന്റുമാരിൽ ഒരാളായിരുന്നു സഖാറാം അർജുൻ.

### മരണം
1885 ഏപ്രിൽ 16-ന് സഖാറാം അർജുൻ അന്തരിച്ചു.

## അവലംബം

## അധികവായനക്ക്

* 
* Life sketch

വർഗ്ഗം:1885-ൽ മരിച്ചവർ
വർഗ്ഗം:1839-ൽ ജനിച്ചവർ
ബോറിയ മജുംദാർ

ബോറിയ മജുംദാർ ഒരു കായിക മാധ്യമപ്രവർത്തകനും എഴുത്തുകാരനും ആയിരുന്നു.കൊൽക്കത്തയിൽ ആണ് ഇദ്ദേഹം ജനിച്ചത്.1997ൽ കൽക്കട്ട യൂണിവേഴ്‌സിറ്റിയിൽ നിന്നും ബി എ ഹിസ്റ്ററിയിൽ ബിരുദവും,ബിരുദാനന്തര ബിരുദവും നേടി.ക്രിക്കറ്റ് കളി താരമായ സച്ചിൻ ടെൻഡുൽക്കറുടെ ആത്മകഥ ആയ 'Playing my way ' എഴുതിയത് ഇദ്ദേഹവും ചേർന്നാണ്.
റോഡ് സ്കോളർ എന്ന അവാർഡ് ഇദ്ദേഹത്തിന് ലഭിച്ചു.

വർഗ്ഗം:മാധ്യമ പ്രവർത്തകർ
വർഗ്ഗം:കൊൽക്കത്തയിൽ ജനിച്ചവർ
എ.വി. ഗോപിനാഥ്

കേരളത്തിലെ ഒരു പൊതുപ്രവർത്തകനും ആലത്തൂർ നിയമസഭാമണ്ഡലത്തെ പ്രതിനിധികരിച്ച വ്യക്തിയുമാണ് **എ.വി. ഗോപിനാഥ്**. പാലക്കാട് ജില്ലയിലെ പെരുങ്ങോട്ടുകുറിശ്ശി സ്വദേശിയാണ്. 

## അധികാരസ്ഥാനങ്ങൾ

* KPCC എക്സിക്യൂട്ടീവ് അംഗം
* പരുത്തിപ്പുള്ളി ക്ഷീരോത്പാദന സഹകരണ സംഘം ഡയറക്ടർ
* പെരുങ്ങോട്ടുകുറിശ്ശി സഹകരണ ബാങ്ക് പ്രസിഡൻ്റ്
* ഗ്രാമപഞ്ചായത്തിൻ്റെ ആറാം വാർഡ് അംഗം - 2020 മുതൽ
* പെരുങ്ങോട്ടുകുറിശ്ശി ഗ്രാമപഞ്ചായത്ത് പ്രസിഡന്റ് (1979-95, 2000-05, 2015-2020)
* പാലക്കാട് ജില്ലാ കോൺഗ്രസ് അദ്ധ്യക്ഷൻ (2007-2009)
* പാലക്കാട് ജില്ലാ കോൺഗ്രസ് കമ്മിറ്റി ജനറൽ സെക്രട്ടറി (2002-2007)
* തൊഴിലാളി യൂണിയൻ പ്രസിഡൻറ് - മാരിക്കോ, കാംക്കോ, റുബ്ഫില്ല etc. കഞ്ചിക്കോട് (2002-2015)
* പാലക്കാട് ജില്ലാ യൂത്ത് കോൺഗ്രസ് പ്രസിഡൻ്റ് (1984-1988)
* പാലക്കാട് ജില്ലാ യൂത്ത് കോൺഗ്രസ് സെക്രട്ടറി (1979-1984)
* KSU ആലത്തൂർ താലൂക്ക് പ്രസിഡൻറ്

## തിരഞ്ഞെടുപ്പുകൾ

## അവലംബം


വർഗ്ഗം:ഒൻപതാം കേരള നിയമസഭാംഗങ്ങൾ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വാട്ട് എ ഫ്രണ്ട് വി ഹാവ് ഇൻ ജീസസ്‌

ജോസഫ് എം. സ്ക്രീവൻ എഴുതിയ ഒരു ക്രിസ്ത്യൻ ഗാനമാണ് **വാട്ട് എ ഫ്രണ്ട് വി ഹാവ് ഇൻ ജീസസ്‌** (**What a Friend We Have in Jesus**). പ്രസംഗരീതിയിലുള്ള ഗാനം, കാനഡയിൽ ആയിരുന്നപ്പോൾ അയർലണ്ടിൽ താമസിച്ചിരുന്ന അമ്മയെ ആശ്വസിപ്പിക്കാനായാണ് ജോസഫ് എഴുതിയത്. 1855 ലാണ് ഇതിന്റെ രചന. അജ്ഞാതമായി എഴുതപ്പെട്ട ഈ ഗാനം 1880 കളിലാണ് അദ്ദേഹത്തിന്റെ പേരിൽ അറിയപ്പെട്ടത്. 1868 ൽ ചാൾസ് ക്രോസാറ്റ് കോൺവേഴ്സ് ഈ ഗാനം ചിട്ടപ്പെടുത്തി അവതരിപ്പിച്ചു. വ്യത്യസ്ത ഭാഷകളിൽ വ്യത്യസ്ത രീതികളിൽ ഗാനം പുറത്തിറങ്ങി.

## മലയാള വിവർത്തനം

ഈ ഗാനം "എന്തു നല്ലോർ സഖി യേശു" എന്ന വരികളോടെ മലയാളത്തിലേക്ക് വിവർത്തനം ചെയ്തിട്ടുണ്ട്.

## അവലംബം


വർഗ്ഗം:ഗാനങ്ങൾ
ഇയാൻ നീപോമിഷി

**ഇയാൻ അലക്സാണ്ട്രോവിച്ച് നെപോംനിയാച്ചി** (; ജനനം 14 ജൂലൈ 1990) ഒരു റഷ്യൻ ചെസ്സ് ഗ്രാൻഡ്മാസ്റ്ററും കമന്റേറ്ററുമാണ്. 2010, 2020 വർഷങ്ങളിൽ റഷ്യൻ സൂപ്പർഫൈനലും 2010 യൂറോപ്യൻ വ്യക്തിഗത കിരീടങ്ങളും നെപോംനിയാച്ചി നേടിയിട്ടുണ്ട്. 2016 ലെ ടാൽ മെമ്മോറിയലും 2008, 2015 വർഷങ്ങളിൽ എയറോഫ്ലോട്ട് ഓപ്പണും അദ്ദേഹം നേടി. അന്റല്യ (2013), അസ്താന (2019) എന്നിവിടങ്ങളിൽ നടന്ന മത്സരങ്ങളിൽ റഷ്യൻ ടീം അംഗമായി അദ്ദേഹം ലോക ടീം ചെസ്സ് ചാമ്പ്യൻഷിപ്പ് നേടി. റെയ്ക്ജാവിക്കിൽ നടന്ന 2015 യൂറോപ്യൻ ടീം ചെസ്സ് ചാമ്പ്യൻഷിപ്പ് റഷ്യൻ ടീമിനൊപ്പം നെപോംനിയാച്ചി വിജയം നേടി.

2016 ഒക്ടോബറിൽ, നെപോംനിയാച്ചി റാപ്പിഡ് ചെസ്സിലും ബ്ലിറ്റ്സ് ചെസ്സിലും ലോകത്ത് നാലാം സ്ഥാനത്തായിരുന്നു. വേൾഡ് റാപ്പിഡ് ചാമ്പ്യൻഷിപ്പിൽ രണ്ട് വെള്ളി മെഡലുകളും വേൾഡ് ബ്ലിറ്റ്സ് ചാമ്പ്യൻഷിപ്പിൽ ഒരു വെള്ളി മെഡലും നേടിയ നെപോംനിയാച്ചി 2008 ലെ ഓർഡിക്സ് ഓപ്പണും നേടിയിട്ടുണ്ട്. 2019 ഡിസംബറിൽ, ഫിഡെ ഗ്രാൻഡ് പ്രിക്സ് 2019 ൽ രണ്ടാം സ്ഥാനം നേടിക്കൊണ്ട് 2020–21 ലെ കാൻഡിഡേറ്റ്സ് ടൂർണമെന്റിന് നെപ്പോംനിയാച്ചി യോഗ്യത നേടി. 2021 ഫിഡെ കാൻഡിഡേറ്റ്സ് ടൂർണമെന്റിൽ ഒരു റൗണ്ട് ബാക്കിയുള്ളപ്പോൾ അദ്ദേഹം വിജയിക്കുകയും 2021 ൽ നടക്കാനിരിക്കുന്ന ലോക ചെസ്സ് ചാമ്പ്യൻഷിപ്പിൽ നിലവിലെ ചാമ്പ്യൻ മാഗ്നസ് കാൾസനെ നേരിടുന്നതിന് യോഗ്യത നേടുകയും ചെയ്തു.

## അവലംബം

വർഗ്ഗം:ചെസ്സ് കളിക്കാർ
വർഗ്ഗം:1990-ൽ ജനിച്ചവർ
ജ്ഞാനദാനന്ദിനി ടാഗോർ

19 -ആം നൂറ്റാണ്ടിലെ ബംഗാളിലെ സ്ത്രീ ശാക്തീകരണത്തിന്റെ ആദ്യഘട്ടത്തെ സ്വാധീനിച്ച, വിവിധ സാംസ്കാരിക പരിഷ്കാരങ്ങൾക്ക് തുടക്കമിട്ട ഒരു സാമൂഹിക പരിഷ്കർത്താവായിരുന്നു **ജ്ഞാനദാനന്ദിനി ടാഗോർ** (മുമ്പ്, മുഖോപാധ്യായ; ജീവിതകാലം: 26 ജൂലൈ 1850 - 1 ഒക്ടോബർ 1941) (ബംഗാളി: জ্ঞানদানন্দিনী দেবী, *ജ്ഞാനോദനന്ദീനി ദേബി*). രബീന്ദ്രനാഥ ടാഗോറിന്റെ ജ്യേഷ്ഠൻ സത്യേന്ദ്രനാഥ ടാഗോറിനെയാണ് അവർ വിവാഹം കഴിച്ചത്. ജോറസങ്കോ ടാഗോർ കുടുംബത്തിന്റെ ഇളമുറക്കാരായിരുന്നു ടാഗോറുകൾ.

## ആദ്യകാലം
ബംഗാൾ പ്രസിഡൻസിയിലെ ജെസ്സോറിലെ നരേന്ദ്രപൂർ ഗ്രാമത്തിൽ അഭയ്ചരൻ മുഖോപാധ്യായയുടെയും നിസ്താരിനി ദേവിയുടെയും മകളായാണ് ജ്ഞാനദാനന്ദിനി ജനിച്ചത്. കുളിൻ ബ്രാഹ്മണനായ അഭയ്ചരൻ ഒരു പിരളി കുടുംബത്തിൽനിന്ന് വിവാഹം കഴിച്ചതിനാൽ അദ്ദേഹത്തിനുമേൽ ജാതിഭ്രഷ്ട് കല്ലിക്കപ്പെട്ടിരുന്നു. അക്കാലത്ത് നിലനിന്നിരുന്ന ആചാരപ്രകാരം, ജ്ഞാനദാനന്ദിനി ഏഴോ എട്ടോ വയസ്സുള്ളപ്പോൾ, ദേബേന്ദ്രനാഥ ടാഗോറിന്റെ രണ്ടാമത്തെ മകൻ സത്യേന്ദ്രനാഥുമായി 1857 -ൽ വിവാഹിതയായി. ജെസ്സോറിലെ വിചിത്രമായ ജീവിതത്തിന് വിപരീതമായി, ജോറസങ്കോയിലെ ടാഗോർ കുടുംബത്തിലെ കർശനമായ മുടുപടത്തിന് പിന്നിൽ അവൾ ഒതുങ്ങി. 1862 -ൽ, ഇന്ത്യൻ സിവിൽ സർവീസിനായി (ഐസിഎസ്) പ്രൊബേഷണറി പരിശീലനം നേടിക്കൊണ്ടിരിക്കെ, സത്യേന്ദ്രനാഥ് ജ്ഞാനദാനന്ദിനിയോട് തന്നോടൊപ്പം ഇംഗ്ലണ്ടിൽ ചെല്ലാൻ ആവശ്യപ്പെട്ടുവെങ്കിലും പിതാവിൻറെ സമ്മതം ലഭിച്ചില്ല. ഈ സമയത്ത് ജ്ഞാനദാനന്ദിനിയുടെ ഭാര്യാസഹോദരൻ ഹേമേന്ദ്രനാഥ ടാഗോർ അവരുടെ വിദ്യാഭ്യാസ ചുമതല ഏറ്റെടുത്തു. പ്രശസ്ത ബ്രഹ്മോ വിദ്യാഭ്യാസ വിദഗ്ദ്ധനായ അയോധ്യാനാഥ് പക്രഷിയും അവർക്ക് ഹ്രസ്വമായി വിദ്യാഭ്യാസ പരിശീലനം നൽകി. സിവിൽ സർവീസിലെ ആദ്യ ഇന്ത്യൻ അംഗമായി 1864 ൽ സത്യേന്ദ്രനാഥ് ഇംഗ്ലണ്ടിൽ നിന്ന് മടങ്ങിയെത്തിയപ്പോൾ, ജ്ഞാനദാനന്ദിനി ബോംബെയിൽ ഭർത്താവിനൊപ്പം താമസിക്കാൻ പോയി.

## അവലംബം

വർഗ്ഗം:1850-ൽ ജനിച്ചവർ
വർഗ്ഗം:1941-ൽ മരിച്ചവർ
ആറന്മുള കൊട്ടാരം

ഇരുനൂറ് വര്ഷങ്ങൾക്കധികം പഴക്കമുള്ള ആറന്മുളയിലെ കൊട്ടാരം ആണ് വടക്കേ കൊട്ടാരം. കേരളീയ വസ്തുവിദ്യയുടെയും തച്ചുശാസ്ത്രത്തിനെയും നാലുകെട്ട് സമ്പ്രദായത്തിന്റെയും ഉത്തമ ഉദാഹരണമായാണ് ആറന്മുള വടക്കേ കൊട്ടാരം അറിയപ്പെടുന്നത്. ആറന്മുള ക്ഷേത്രത്തിന് മുമ്പിൽ പുണ്യ നദിയായ പമ്പയുടെ തീരത്തായാണ് ആറന്മുള വടക്കേ കൊട്ടാരം സ്ഥിതി ചെയ്യുന്നത്. അവസാന ആറന്മുള തമ്പുരാൻ താമസിച്ചിരുന്നതും വടക്കേകൊട്ടാരത്തിൽ ആയിരുന്നു. അടുത്തകാലം വരെ  ചരിത്രപ്രസിദ്ധമായ തിരുവാഭരണ ഘോഷയാത്ര ആറന്മുളയിലെത്തുമ്പോൾ തിരുവാഭരണം ഭക്തജനങ്ങൾക്കായി പ്രദർശിപ്പിച്ചിരുന്നത് ആറന്മുള വടക്കേ കൊട്ടാരത്തിൽ ആയിരുന്നു 

ലഘുചിത്രം|ആറന്മുള കൊട്ടാരം

വർഗ്ഗം:പത്തനംതിട്ട ജില്ലയിലെ കെട്ടിടങ്ങളും നിർമ്മിതികളും
വർഗ്ഗം:കേരളത്തിലെ കൊട്ടാരങ്ങൾ
നഹീദ് ആബിദി

**നഹീദ് ആബിദി** ഒരു ഇന്ത്യൻ സംസ്കൃത പണ്ഡിതയും എഴുത്തുകാരിയുമാണ്. 2014 -ൽ സാഹിത്യരംഗത്തെ സംഭാവനകൾ കണക്കിലെടുത്ത് ഇന്ത്യൻ സർക്കാർ രാഷ്ട്രത്തിന്റെ നാലാമത്തെ പരമോന്നത സിവിലിയൻ ബഹുമതിയായ പത്മശ്രീ നൽകി അവരെ ആദരിച്ചു.

## ജീവിതരേഖ
ഇന്ത്യൻ സംസ്ഥാനമായ ഉത്തർപ്രദേശിലെ മിർസാപൂരിലെ ഒരു മുസ്ലീം ജമീന്ദാരി കുടുംബത്തിൽ 1961 ലാണ് നഹീദ് ആബിദി ജനിച്ചത്. സംസ്കൃതം വിഷയമായി തിരഞ്ഞെടുത്ത അബീദി കമല മഹേശ്വരി ഡിഗ്രി കോളേജിൽ ബിരുദം നേടിയശേഷം മിർസാപൂരിലെ കെ.വി. ഡിഗ്രി കോളേജിൽ നിന്ന് എം.എ.യും നേടി.

## അവലംബം
അൽ ദാറഖുത്നി

പത്താം നൂറ്റാണ്ടിലെ ഒരു ഇസ്സ്‌ലാമിക പണ്ഡിതനും ഹദീഥ് സമാഹാരകനുമായിരുന്നു **അബൂഹസൻ അലി ഇബ്ൻ ഉമർ അൽ ദാറഖുത്നി** എന്ന **അൽ  ദാറഖുത്നി**.(, 918 CE — 995 CE). സുനൻ ദാറഖുത്നി എന്ന ഹദീഥ് സമാഹാരം പ്രസിദ്ധമാണ്. സുന്നി മുസ്‌ലിം ലോകത്ത് *കാലഘട്ടത്തിന്റെ ഇമാം* എന്നും *ഹദീഥിലെ അമീറുൽ മുഅ്മിനീൻ* എന്നുമൊക്കെ അദ്ദേഹം വിശേഷിപ്പിക്കപ്പെട്ടു. 
## ജീവിതരേഖ
ബാഗ്ദാദിലെ ദാറഖുത്ൻ എന്ന ഭാഗത്ത് 918-ലാണ് അബൂഹസൻ ജനിക്കുന്നത്. കൂഫ, ബസറ തുടങ്ങിയ ഇറാഖി പ്രദേശങ്ങളിലായി അബുൽ ഖാസിം അൽ ബഗവി (അബൂദാവൂദിന്റെ മകൻ), ഇബ്ൻ മുജാഹിദ് തുടങ്ങിയവരിൽ നിന്ന് ഹദീഥും ഖുർആനും പഠിച്ചു. 
സിറിയ, ഈജിപ്ത് എന്നീ പ്രദേശങ്ങളിലേക്ക് പോയ ദാറഖുത്നി ഇഖ്ഷിദിദ് സാമ്രാജ്യത്തിലെ മന്ത്രിയായിരുന്ന ജാഫ ബിൻ അൽ ഫദലിന്റെ ഹദീഥ് സമാഹരണത്തിൽ പങ്കുവഹിച്ചു. 
അബൂനുഐം അൽ ഇസ്ഫഹാനി, അൽ ഹാകിം അൽ നിഷാപുരി തുടങ്ങിയവർ ദാറഖുത്നിയുടെ ശിഷ്യന്മാരാണ്.
995-ൽ ദാറഖുത്നി മരിച്ചു, ബാഗ്ദാദിലെ ബാബ് അൽ-ദയർ ഖബറിസ്താനിൽ സംസ്കരിച്ചു. 
## അവലംബം

വർഗ്ഗം:910-കളിൽ ജനിച്ചവർ
വർഗ്ഗം:CS1: long volume value
സുനിത ജെയിൻ

ഒരു ഇന്ത്യൻ പണ്ഡിതയും നോവലിസ്റ്റും ചെറുകഥാകൃത്തും ഇംഗ്ലീഷിലെയും ഹിന്ദി സാഹിത്യത്തിലെയും കവയിത്രിയുമായിരുന്നു **സുനിത ജെയിൻ** (1940–2017). മുൻ ഇന്ത്യൻ പ്രൊഫസറും ഡൽഹിയിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജിയിൽ ഹ്യുമാനിറ്റീസ് ആന്റ് സോഷ്യൽ സയൻസസ് വിഭാഗം മേധാവിയുമായിരുന്ന  അവർ ഇംഗ്ലീഷിലും ഹിന്ദിയിലും 60-ലധികം പുസ്തകങ്ങൾ പ്രസിദ്ധീകരിച്ചു. കൂടാതെ നിരവധി ജൈന രചനകൾ ഇംഗ്ലീഷിലേക്ക് വിവർത്തനം ചെയ്യുകയും ചെയ്തു.  ഇംഗ്ലീഷിലെ പോസ്റ്റ്-കൊളോണിയൽ സാഹിത്യങ്ങളുടെ വിജ്ഞാനകോശത്തിൽ ഫീച്ചർ ചെയ്യപ്പെട്ടിട്ടുണ്ട്. കൂടാതെ ദി വ്രീലാന്റ് അവാർഡ് (1969), മേരി സാൻഡോസ് പ്രൈറി സ്കൂണർ ഫിക്ഷൻ അവാർഡ് (1970, 1971) എന്നിവയ്ക്ക് അവർ അർഹയായി.  2004 ൽ നാലാമത്തെ പരമോന്നത സിവിലിയൻ ബഹുമതിയായ പത്മശ്രീ ഭാരത സർക്കാർ അവർക്ക് നൽകി.   2015 ൽ അവർക്ക് ഹിന്ദിയിലെ മികച്ച സാഹിത്യ പ്രവർത്തനത്തിനുള്ള കെ.കെ. ബിർള ഫൗണ്ടേഷന്റെ വ്യാസ സമ്മാൻ ലഭിച്ചു. 2015 ൽ അവർക്ക് പശ്ചിമ ബംഗാളിലെ ബുർധ്വാൻ സർവകലാശാലയിൽ നിന്ന് ഓണററി ഡി. ലിറ്റ് ലഭിച്ചു.

## ജീവചരിത്രം
### മുൻകാലജീവിതം
1940 ജൂലൈ 13 ന് ഇന്ത്യൻ സംസ്ഥാനമായ ഹരിയാനയിലെ അംബാല ജില്ലയിൽ ഒരു ജൈന കുടുംബത്തിൽ ജനിച്ച സുനിതയുടെ കുടുംബം കൗമാരപ്രായത്തിൽ ഡൽഹിയിലേക്ക് മാറി. 18 -ആം വയസ്സിൽ ഡൽഹി സർവകലാശാലയിലെ ഇന്ദ്രപ്രസ്ഥ കോളേജിൽ നിന്ന് അവർ ബിഎ പൂർത്തിയാക്കി.

ബിരുദം നേടിയ ഉടൻ ഡൽഹിയിൽ വച്ച് വിവാഹം കഴിച്ചു. ഭർത്താവിനൊപ്പം ഒഹായോയിലെ ക്ലീവ്‌ലാൻഡിലേക്ക് പോയി. അതിനുശേഷം 1965-ൽ ലോംഗ് ഐലൻഡിലെ സ്റ്റോണി ബ്രൂക്കിൽ സ്ഥിരതാമസമാക്കുന്നതിന് മുമ്പ് സ്വിറ്റ്‌സർലൻഡിലെ സൂറിച്ചിലും ഇന്ത്യയിലെ ന്യൂ ഡൽഹിയിലും കുറച്ചുകാലം ചെലവഴിച്ചു. ജെയിൻ അമേരിക്കൻ ഇംഗ്ലീഷ് സാഹിത്യത്തിൽ ന്യൂയോർക്കിലെ സ്റ്റേറ്റ് യൂണിവേഴ്സിറ്റിയിൽ ബിരുദാനന്തരബിരുദം നേടി. 1968-ൽ അവർ നബ്രാസ്കയിലെ ലിങ്കണിലേക്ക് മാറി അവിടെ നെബ്രാസ്ക സർവകലാശാലയിൽ നിന്ന് ഡോക്ടറൽ ബിരുദം (പിഎച്ച്ഡി) നേടി.

### ഒരു അധ്യാപികയായി ജോലി
1972 ൽ ഇന്ത്യയിലേക്ക് മടങ്ങിയെത്തി. ഇന്ദ്രപ്രസ്ഥ കോളേജിലും അരബിന്ദോ കോളേജിലും ചെറിയ അദ്ധ്യാപനത്തിനു ശേഷം ഡൽഹിയിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജിയിൽ ചേർന്നു. അവിടെ നിന്ന് ഹ്യൂമാനിറ്റീസ് ആൻഡ് സോഷ്യൽ സയൻസസ് മേധാവിയായി. 2002 ൽ ഇംഗ്ലീഷ് പ്രൊഫസറായി ജോലിയിൽ പ്രവേശിച്ചു.

ഡൽഹി ഐഐടിയിൽ ആയിരിക്കെ ഹ്യുമാനിറ്റീസ് ഡിപ്പാർട്ട്‌മെന്റിന്റെ വിപുലീകരണത്തെ പ്രോത്സാഹിപ്പിക്കുകയും ബിരുദാനന്തര ബിരുദവും പിഎച്ച്ഡി പ്രോഗ്രാമും ഉൾപ്പെടുത്താൻ സഹായിക്കുകയും ചെയ്തു.
### എഴുത്ത്
22-ആം വയസ്സിൽ അവർ എഴുതാൻ തുടങ്ങി. ഹിന്ദിയിലും ഇംഗ്ലീഷിലും ചെറുകഥകളും നോവലുകളും കവിതകളും പ്രസിദ്ധീകരിച്ചു.   2000-ൽ പ്രസിദ്ധീകരിച്ച എ ഗേൾ ഓഫ് ഹെർ ഏജ് എന്ന നോവലും യഥാക്രമം 1980-ലും 1982-ലും പ്രസിദ്ധീകരിച്ച എ വുമൺ ഈസ് ഡെഡ് , യൂനക് ഓഫ് ടൈം ആന്റ് അദർ സ്റ്റോറീസ്  എന്നീ രണ്ട് ചെറുകഥാ സമാഹാരങ്ങളും ഉൾപ്പെടുന്നു. അവർ ഏഴ് കവിതാ സമാഹാരങ്ങൾ പ്രസിദ്ധീകരിച്ചു. അവയിൽ ചില കവിതകൾ സെൻസം: കളക്ടഡ് പോയംസ് 1965-2000, അമേരിക്കൻ ദേശി ആന്റ് അദർ പോയംസ് എന്നീ ശീർഷകങ്ങളിൽ വീണ്ടും അച്ചടിച്ചു.   കൂടാതെ, കുട്ടികൾക്കായി ദി മാംഗോ ട്രീ (2002) എന്ന പേരിൽ അവർ ഒരു പുസ്തകവും സാഹിത്യ വിമർശനം, ജോൺ സ്റ്റീൻബെക്കിന്റെ കൺസെപ്റ്റ് ഓഫ് എ മാൻ: ക്രിറ്റിക് സ്റ്റഡീസ് ഓഫ് ഹിസ് നോവൽസ് എന്നിവ എഴുതിയിട്ടുണ്ട്.  അവരുടെ ചെറുകഥകൾ ഷോർട്ട് ഷോർട്ട് സ്റ്റോറീസ് യൂണിവേഴ്സൽ (1993)  കൺസേർട്ട് ഓഫ് വോയ്‌സ്: ആൻ‌ ആൻ‌റ്റോളജി ഓഫ് വേൾഡ് വോയ്‌സ് ഇൻ ഇംഗ്ലീഷ് (1994). എന്നിവ രണ്ട് മൾട്ടി-റൈറ്റർ ചെറുകഥാ സമാഹാരങ്ങളിൽ ഉൾപ്പെടുത്തിയിട്ടുണ്ട്.

## അവലംബം

## പുറംകണ്ണികൾ
* 

വർഗ്ഗം:1940-ൽ ജനിച്ചവർ
വർഗ്ഗം:2017-ൽ മരിച്ചവർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:കുട്ടികളുടെ ഇന്ത്യൻ എഴുത്തുകാർ
വർഗ്ഗം:ഇന്ത്യൻ കവയിത്രികൾ
ഊതിയൂർ

തെക്കേ ഇന്ത്യൻ സംസ്ഥാനമായ തമിഴ്‌നാട്ടിലെ തിരുപ്പൂർ ജില്ലയിലെ കാംഗേയം താലൂക്കിലെ ഒരു ചെറിയ പട്ടണമാണ് **ഊതിയൂർ**. പൊന്യുത്തി മലനിരകളുടെ താഴ്‌വരയിൽ സ്ഥിതി ചെയ്യുന്ന ഉതിയൂർ കുന്നുകൾ എന്നറിയപ്പെടുന്ന ഈ നഗരം വേലായുധസ്വാമി ക്ഷേത്രത്തിന്റെയും കൊങ്കുന സിത്തറിന്റെ വാസസ്ഥലത്തിന്റെയും വിനോദസഞ്ചാര കേന്ദ്രമാണ്. കൊങ്കുനാട്ടിലെ പ്രസിദ്ധമായ മുരുകൻ ക്ഷേത്രങ്ങളിൽ ഒന്നാണിത്. ഈറോഡിനെയും പഴനിയെയും ബന്ധിപ്പിക്കുന്ന സംസ്ഥാനപാത 83A (തമിഴ്നാട്) യിലാണ് ഈ പട്ടണം സ്ഥിതി ചെയ്യുന്നത്. ഇത് കാങ്ങേയത്തുനിന്ന് 14 കി.മീ., ധാരാപുരത്ത് നിന്ന് 18 കി.മീ., വെള്ളക്കോവിലിൽ നിന്ന് 24 കി.മീ, ജില്ലാ ആസ്ഥാനമായ തിരുപ്പൂരിൽ നിന്ന് 38 കിലോമീറ്റർ, ഈറോഡിൽ നിന്ന് 60 കി.മീ.

വർഗ്ഗം:പുരാതന നഗരങ്ങൾ
വർഗ്ഗം:ഇന്ത്യയിലെ തീർഥാടനകേന്ദ്രങ്ങൾ
വർഗ്ഗം:തമിഴ്നാട്ടിലെ പട്ടണങ്ങൾ
ജി.ഐ.എം.പി.എസ്

1996 ജനുവരിയിൽ ജോർജ്ജ് വാൾട്ട്മാൻ (George Woltman)സ്ഥാപിച്ച ഒരു ഇന്റർനെറ്റ് കൂട്ടായ്മയാണ് **ഗ്രേറ്റ് ഇന്റർനെറ്റ് മെഴ്സെൻ പ്രൈം സേർച്ച് (The Great Internet Mersenne Prime Search-GIMPS)**അഥവാ **ജി.ഐ.എം.പി.എസ്**. മെഴ്സൻ അഭാജ്യസംഖ്യകളെ കണ്ടെത്തുന്നതിനായാണ് ഈ കൂട്ടായ്മ സ്ഥാപിക്കപ്പെട്ടത്.

ഗവേഷണ ആവശ്യങ്ങൾക്കായി ഇൻറർനെറ്റിലൂടെ വിതരണം ചെയ്യുന്ന ആദ്യത്തെ വലിയ തോതിലുള്ള കമ്പ്യൂട്ടിംഗ് പ്രോജക്ടുകളിൽ ഒന്നാണ് ഇത് എന്ന് പറയപ്പെടുന്നു.

*ജി.ഐ.എം.പി.എസ് പ്രൈം 95* എന്ന് പേരുനൽകിയിട്ടുള്ള സ്വതന്ത്ര സോഫ്‌റ്റ്‌വെയർ ഉപയോഗിച്ചാണ് ഇത്തരം അഭാജ്യസംഖ്യ കളെ കണ്ടെത്തുന്നതിനുള്ള ഗവേഷണങ്ങൾ നടക്കുന്നത്. ആയിരക്കണക്കിന് ഗണിതജ്ഞരാണ് ഈ ഉദ്യമത്തിൽ പങ്കാളികളായിട്ടുള്ളത്. ഡസൻ കണക്കിന് വിദഗ്ധരുടെയും ആയിരക്കണക്കിന് സന്നദ്ധ സേവകരുടെയും പ്രവർത്തന ഫലമായി ഈ സംഘടനയ്ക്ക് കുറേ മെഴ്സെൻ അഭാജ്യസംഖ്യകളെ കണ്ടെത്താൻ കഴിഞ്ഞു.

## ചരിത്രം
*1996 ജനുവരിയിൽ ജോർജ്ജ് വാൾട്ട്മാൻ (George Woltman)ഈ കൂട്ടായ്മ സ്ഥാപിച്ചു.
*ലൂഥർ വെൽഷ് ആദ്യമായി GGIMPS (ജോർജ്ജ് ഗ്രേറ്റ് ഇന്റർനെറ്റ് മെഴ്സെൻ പ്രൈം സേർച്ച്) എന്ന പേര് നിർദ്ദേശിച്ചു; അധികം താമസിയാതെ ജോർജ്ജ് വാൾട്ടൺ പദ്ധതിക്ക് ഇപ്പോഴത്തെ പേര് നൽകാൻ ആദ്യത്തെ ജി നീക്കം ചെയ്തു.
* ആരംഭകാലത്ത് സംഘടനയുടെ പ്രോഗ്രാമിങ്ങുകൾ നടത്തിയിരുന്നത് i386 കംപ്യൂട്ടറുകളിലായിരുന്നു.
* 29 ആമത്തെ മെഴ്സെൻ അഭാജ്യസംഖ്യയുടെ കണ്ടെത്തലിനു പിന്നിലെ സഹപ്രവർത്തകനും ആദ്യകാലത്ത് തിരച്ചിലുകൾ നടത്തുകയും ചെയ്ത ല്യൂക്ക് വെൽഷ് ആണ് ഈ പ്രൊജക്ടിന്റെ പേര് ആദ്യമായി ഉപയോഗിച്ചത്.
* കുറച്ച് മാസങ്ങൾ കൊണ്ട് ഏതാനും ഡസൻ ആളുകൾ സംഘടനയിൽ ചേർന്നു. ഒരു വർഷം കൊണ്ട് സംഘടനാ അംഗങ്ങളുടെ എണ്ണം ആയിരത്തിനു മുകളിലായി.
* 1996 നവംബർ 13 ന് അംഗമായ ജോയൽ അർമൻഗോഡ് M1,398,269 ന്റെ അഭാജ്യത്വം കണ്ടെത്തി.
* ജൂൺ 2021 ലെ കണക്കുപ്രകാരം സംഘടന ഇതുവരെ ആകെ പതിനേഴ് മെഴ്സെൻ അഭാജ്യസംഖ്യകളെ കണ്ടെത്തി.
*2021 ജൂൺ വരെ അറിയപ്പെടുന്ന ഏറ്റവും വലിയ പ്രൈം 282,589,933 - 1 (അല്ലെങ്കിൽ ചുരുക്കത്തിൽ M82,589,933) ആണ്, ഇത് ഡിസംബർ 7, 2018 ൽ പാട്രിക് ലാരോച്ചെ കണ്ടെത്തി. 2020 ഡിസംബർ 4 ന്, 100 ദശലക്ഷത്തിൽ താഴെയുള്ള എല്ലാ എക്സ്പോണന്റുകളും ഒരു തവണയെങ്കിലും പരിശോധിച്ചതിന് ശേഷം പദ്ധതി ഒരു പ്രധാന നാഴികക്കല്ല് കടന്നു.

## കണ്ടെത്തിയ അഭാജ്യങ്ങൾ

## അവലംബങ്ങൾ
അന്നപൂർണ്ണ ദേവി യാദവ്

2024 ജൂൺ 9 മുതൽ മൂന്നാം നരേന്ദ്ര മോദി സർക്കാരിൽ 
വനിതാ ശിശുക്ഷേമ വകുപ്പ് മന്ത്രിയായി തുടരുന്ന
 ജാർഖണ്ഡിൽ നിന്നുള്ള ബി.ജെ.പി നേതാവാണ് ** അന്നപൂർണ ദേവി യാദവ്. **
** (ജനനം: 02 ഫെബ്രുവരി 1970) ** നാല് തവണ ജാർഖണ്ഡ് നിയമസഭാംഗമായും രണ്ട് തവണ സംസ്ഥാന കാബിനറ്റ് വകുപ്പ് മന്ത്രിയായും പ്രവർത്തിച്ചു.
ആർ.ജെ.ഡിയുടെ ജാർഖണ്ഡ് സംസ്ഥാന പ്രസിഡൻറായിരുന്ന അന്നപൂർണ 2019-ൽ ബി.ജെ.പിയിൽ ചേർന്നു.നിലവിൽ ബി.ജെ.പിയുടെ ദേശീയ വൈസ് പ്രസിഡൻറും ജാർഖണ്ഡിൽ നിന്നുള്ള ബി.ജെ.പിയുടെ പിന്നോക്ക വിഭാഗങ്ങളുടെ നേതാവുമാണ്.

## ജീവിതരേഖ
താരാപ്രസന്ന മഹ്തോയുടേയും റിഥിദേവിയുടേയും മകളായി ജാർഖണ്ഡിലെ അജ്മേരിയിൽ 1970 ഫെബ്രുവരി 2ന് ജനിച്ചു.
 ജാർഖണ്ഡ് യൂണിവേഴ്സിറ്റിയിൽ നിന്ന് നേടിയ ബിരുദാനന്തര ബിരുദമാണ് വിദ്യാഭ്യാസ യോഗ്യത.
 

## രാഷ്ട്രീയ ജീവിതം

1990 മുതൽ 1998 വരെ ബീഹാർ നിയമസഭാംഗമായിരുന്ന ഭർത്താവ് പി.ഡി.രമേഷ് യാദവിൻ്റെ വിയോഗത്തോടെയാണ് അന്നപൂർണ ദേവി രാഷ്ട്രീയത്തിലെത്തുന്നത്.

1998-ൽ രമേഷ് യാദവ് പ്രതിനിധീകരിച്ചിരുന്ന കേദർമ മണ്ഡലത്തിൽ നടന്ന ഉപതിരഞ്ഞെടുപ്പിൽ ആർ.ജെ.ഡി. സ്ഥാനാർത്ഥിയായി മത്സരിച്ച അന്നപൂർണ ആദ്യമായി ബീഹാർ നിയമസഭയിലേക്ക് തിരഞ്ഞെടുക്കപ്പെട്ടു. 

പിന്നീട് ജാർഖണ്ഡ് സംസ്ഥാനം  നിലവിൽ വന്നതിനു ശേഷം നടന്ന 2000, 2005, 2009 നിയമസഭ തിരഞ്ഞെടുപ്പുകളിൽ കേദർമയിൽ നിന്നു തന്നെ നിയമസഭാംഗമായി.

ആർ.ജെ.ഡിയുടെ ജാർഖണ്ഡ് സംസ്ഥാന പ്രസിഡൻറായിരുന്ന അന്നപൂർണ 2019-ൽ ബി.ജെ.പിയിൽ ചേർന്നു.

2019-ൽ നടന്ന ലോക്സഭ തിരഞ്ഞെടുപ്പിൽ കേദർമ മണ്ഡലത്തിൽ നിന്ന് ബി.ജെ.പി സ്ഥാനാർത്ഥിയായി മത്സരിച്ച അന്നപൂർണ വിമത ബിജെപി നേതാവും ജാർഖണ്ഡ് മുൻ മുഖ്യമന്ത്രിയുമായിരുന്ന ബാബുലാൽ മറണ്ടിയെ പരാജയപ്പെടുത്തി ആദ്യമായി ലോക്സഭാംഗമായി തിരഞ്ഞെടുക്കപ്പെട്ടു.

2021 ജൂലൈ 7ന് നടന്ന രണ്ടാം നരേന്ദ്ര മോദി സർക്കാരിന്റെ ആദ്യ പുന:സംഘടനയിൽ കേന്ദ്രമന്ത്രിയായി സ്‌ഥാനമേറ്റു.

** പ്രധാന പദവികളിൽ **

* 1998-2000 : നിയമസഭാംഗം, ബീഹാർ
* 2000-2005 : നിയമസഭാംഗം, ബീഹാർ & ജാർഖണ്ഡ്
* 2000 : സംസ്ഥാന മന്ത്രി, ബീഹാർ
* 2005, 2009 : നിയമസഭാംഗം, ജാർഖണ്ഡ്
* 2012-2014 : സംസ്ഥാന കാബിനറ്റ് വകുപ്പ് മന്ത്രി, ജാർഖണ്ഡ്
* 2018-2019 : ആർ.ജെ.ഡി, സംസ്ഥാന പ്രസിഡൻ്റ്
* 2019 : ബി.ജെ.പിയിൽ ചേർന്നു
* 2019 : ലോക്സഭാംഗം, കേദർമ
* 2021-തുടരുന്നു : കേന്ദ്രമന്ത്രി

## അവലംബം

വർഗ്ഗം:വിദ്യാഭ്യാസ മന്ത്രിമാർ
വർഗ്ഗം:പതിനേഴാം ലോകസഭയിലെ ബിജെപി അംഗങ്ങൾ
അനിസ് ജോർജ്

ഒരു ഇന്ത്യൻ നഴ്സും ഒരു അക്കാദമിക്കുമാണ് **ഡോ. അനീസ് ജോർജ്**. മണിപ്പാൽ കോളേജ് ഓഫ് നഴ്സിംഗിന്റെ മുൻപത്തെ ഡീനും ചൈൽഡ് ഹെൽത്ത് നഴ്സിംഗ് പ്രൊഫസറുമാണ്.   മണിപ്പാൽ അക്കാദമി ഓഫ് ഹയർ എഡ്യുക്കേഷന്റെ (MAHE) ഇന്ത്യയിലെ മണിപ്പാൽ (മുമ്പ് മണിപ്പാൽ യൂണിവേഴ്സിറ്റി എന്നറിയപ്പെട്ടിരുന്നു) നഴ്സിംഗ് വിദ്യാഭ്യാസ ഡയറക്ടർ കൂടിയാണ് അവർ. അവർ ഒരു നഴ്സ് അധ്യാപിക, അഡ്മിനിസ്ട്രേറ്റർ, ഗവേഷക, നഴ്സിങ് തൊഴിലിന്റെ അടിസ്ഥാന കാമ്പായി കരുതുന്ന ഒരു രജിസ്റ്റർ ചെയ്ത നഴ്സ് ആണ്. 

## വിദ്യാഭ്യാസം
ഡോ. അനീസ് ജോർജ് 1983 ൽ സിഎംസി വെല്ലൂരിലെ നഴ്സിംഗ് കോളേജിൽ നിന്നും നഴ്സിങ്ങിൽ ബാച്ചിലർ ഓഫ് സയൻസും 1987 ൽ അതേ സ്കൂളിൽ നിന്ന് നഴ്സിങ്ങിൽ മാസ്റ്റർ ഓഫ് സയൻസും പൂർത്തിയാക്കി. 1993 ൽ ന്യൂഡൽഹിയിലെ ആർ‌എ‌കെ കോളേജ് ഓഫ് നഴ്‌സിംഗിൽ നിന്ന് നഴ്‌സിംഗിൽ മാസ്റ്റർ ഓഫ് ഫിലോസഫി നേടി. 1998 ൽ MAHE മണിപ്പാലിൽ നിന്ന് നഴ്സിങ്ങിൽ ഡോക്ടർ ഓഫ് ഫിലോസഫി നേടി. മണിപ്പാലിലെ MAHE ൽ നിന്ന് പിഎച്ച്ഡി പൂർത്തിയാക്കിയ ആദ്യത്തെ നഴ്സിംഗ് പ്രൊഫഷണലാണ് അവർ.
## പ്രൊഫഷണൽ ജീവിതം
1991 ൽ മണിപ്പാൽ ഗ്രൂപ്പിൽ ചേർന്നു തുടക്കത്തിൽ നഴ്സിംഗ് കോളേജിലെ വൈസ് പ്രിൻസിപ്പലായി. ഇപ്പോൾ മണിപ്പാൽ കോളേജ് ഓഫ് നഴ്സിംഗ്, MAHE യുടെ ഡീൻ ആയി സേവനമനുഷ്ഠിക്കുന്നു. അവരുടെ മേൽനോട്ടത്തിൽ ഇത് ഇന്ത്യയിലെ മികച്ച നഴ്സിംഗ് കോളേജുകളിൽ മൂന്നാമതായി അംഗീകരിക്കപ്പെട്ടു.  മുമ്പ് സുൽത്താൻ ഖാബൂസ് യൂണിവേഴ്സിറ്റിയിലെ കോളേജ് ഓഫ് നഴ്സിംഗിൽ പ്രീ ക്ലിനിക്കൽ അഫയേഴ്സ് അസിസ്റ്റന്റ് ഡീനായും സൗദി അറേബ്യയിലെ കിംഗ് ഖാലിദ് യൂണിവേഴ്സിറ്റി ഹോസ്പിറ്റലിൽ നഴ്സിംഗ് എജ്യുക്കേഷൻ അസിസ്റ്റന്റ് ഡെപ്യൂട്ടി ഡയറക്ടറായും സേവനമനുഷ്ഠിച്ചിട്ടുണ്ട്.

മണിപ്പാൽ കോളേജ് ഓഫ് നഴ്സിംഗിന്റെ ഡീൻ എന്ന നിലയിൽ, ഡോ. അനിസ് ജോർജ്, രാജ്യത്തെ ഏറ്റവും ആദരണീയമായ നഴ്സിംഗ് സ്ഥാപനങ്ങളിലൊന്നായ MCON മണിപ്പാലിനെ അക്കാദമിക് മേഖലയിൽ കോളേജിന്റെ വളർച്ചയ്ക്ക് വളരെയധികം സംഭാവന ചെയ്തിട്ടുണ്ട്. അവരുടെ നേതൃത്വത്തിൽ, കോളേജ് എല്ലാ മേഖലകളിലും പ്രത്യേകിച്ച് ഗവേഷണത്തിൽ ശക്തമായി വളർന്നു.  ഒരു നഴ്സ് എഡ്യൂക്കേറ്റർ എന്ന നിലയിൽ അവർ അവരുടെ സേവനവും അറിവും നൈപുണ്യവും ഉപയോഗിച്ച് അവർ സേവിക്കുന്ന ആളുകളുടെ ജീവിതത്തിൽ മാറ്റം വരുത്തുന്ന നഴ്സിംഗ് പ്രൊഫഷണലുകളെ തയ്യാറാക്കാൻ ഉപയോഗിക്കുന്നു. പതിവ് പ്രൊഫഷണൽ വികസന പരിപാടികളിലൂടെ ഗുണനിലവാരം മെച്ചപ്പെടുത്തുന്നത് ഡോ. അനീസിന്റെ പ്രധാന ലക്ഷ്യമാണ്. നഴ്സിംഗ് പ്രൊഫഷണലുകൾ ഒരു തുടക്കക്കാരനായി നിന്ന് ഒരു വിദഗ്ദ്ധനാകാനുള്ള യാത്രയിൽ അവർ അവരെ ഉപദേശിക്കുകയും പിന്തുണയ്ക്കുകയും പ്രോത്സാഹിപ്പിക്കുകയും ചെയ്യുന്നു. 

1996 ൽ അവരുടെ മേനോർ പ്രൊഫസർ (ഡോ) അപർണ ഭാദുരിയോടൊപ്പം അവർ എംഫിൽ നഴ്സിംഗ് പ്രോഗ്രാം ആരംഭിച്ചു. സ്വകാര്യ മേഖലയിൽ ഈ കോഴ്സ് ആരംഭിച്ച ആദ്യത്തെ സ്ഥാപനമായ MCON മണിപ്പാൽ. ഡോ. ജോർജ് മണിപ്പാൽ യൂണിവേഴ്സിറ്റി, യെനെപോയ യൂണിവേഴ്സിറ്റി, എൻഐടിടിഇ യൂണിവേഴ്സിറ്റി, മൈസൂർ യൂണിവേഴ്സിറ്റി, രാജീവ് ഗാന്ധി യൂണിവേഴ്സിറ്റി ഓഫ് ഹെൽത്ത് സയൻസസ് (ആർജിയുഎച്ച്എസ്) എന്നിവയിൽ ബോർഡ് ഓഫ് സ്റ്റഡീസ് അംഗമായി സേവനമനുഷ്ഠിച്ചു.

വിദേശത്തുള്ള സ്ഥാപനങ്ങളുമായും സർവകലാശാലകളുമായും പുതിയ ബന്ധങ്ങളും സഹകരണങ്ങളും വികസിപ്പിക്കുക എന്ന ലക്ഷ്യത്തോടെ, മണിപ്പാൽ കോളേജ് ഓഫ് നഴ്സിംഗ് മണിപ്പാലും അമേരിക്ക, യുണൈറ്റഡ് കിംഗ്ഡം, സിംഗപ്പൂർ, ഒമാൻ എന്നിവിടങ്ങളിലെ മറ്റ് സ്ഥാപനങ്ങളും തമ്മിൽ ധാരണാപത്രം (MOU) സ്ഥാപിച്ചു.

## അവലംബം

## പുറംകണ്ണികൾ
*Manipal edu biography
*Google Scholar

വർഗ്ഗം:ഇന്ത്യൻ നഴ്സുമാർ
വർഗ്ഗം:1961-ൽ ജനിച്ചവർ
തൊഴുകൈയ്യൻ വലച്ചിറകൻ

ന്യൂറോപ്റ്റെറ നിരയിലെ മിതമായ വലിപ്പമുള്ള പ്രാണികളുടെ ഒരു കുടുംബമാണ് **തൊഴുകൈയ്യൻ വലച്ചിറകൻ** അഥവാ **മാൻഡിസ്പിഡേ**. ആഗോളമായി 400 ഓളം ഇനങ്ങളുള്ള നിരവധി ഉപകുടുംബങ്ങൾ ഇതിലുണ്ട്. പ്രത്യേകിച്ച് ഉഷ്ണമേഖലാ പ്രദേശങ്ങളിലും ഉപ ഉഷ്ണമേഖലാ പ്രദേശങ്ങളിലും കാണപ്പെടുന്നു. ഇതിൽത്തന്നെ *[[Mantispa|മാന്റിസ്പ]]* വിഭാഗത്തിൽ 5 ഇനം മാത്രമാണ് യൂറോപ്പിൽ കാണപ്പെടുന്നത്. 

## അവലംബം
ഗോഥിക് ഭാഷ

കിഴക്കൻ ജർമ്മനിയിൽ വസിച്ചിരുന്ന ഗോത്ത് എന്ന ഗോത്രവർഗ്ഗക്കാരും ക്രിമേ എന്ന സ്ഥലത്തു വസിച്ചിരുന്ന ആളുകളും ആശയവിനിമയത്തിനായി ഉപയോഗിച്ചിരുന്ന ഒരു ഭാഷയാണ് ഗോഥിക് ഭാഷ. ഇത് ഇന്ന് കാലഹരണപ്പെട്ട ഭാഷകളുടെ പട്ടികയിലുൾപ്പെടുന്നു.

ജർമ്മനി ഭാഷാ കുടുംബത്തിന്റെ ചരിത്ര പഠനത്തിന് ഈ ഭാഷ പ്രത്യേകിച്ചും പ്രാധാന്യമർഹിക്കുന്നു, കാരണം അതിന്റെ രേഖകൾ (ചിതറിക്കിടക്കുന്ന ചില റൂണിക് ലിഖിതങ്ങൾ ഒഴികെ), മറ്റ് ജർമ്മനിക് ഭാഷകളുടേതിനേക്കാൾ ഏകദേശം നാല് നൂറ്റാണ്ടുകൾ പഴക്കമുള്ളതാണ്.

നാലാം നൂറ്റാണ്ടിലെ ബൈബിൾ വിവർത്തനത്തിന്റെ ആറാം നൂറ്റാണ്ടിലെ കോഡെക്സ് അർജെന്റിയസിൽ നിന്നാണ് ഇതിന്റെ വിവരങ്ങൾ പ്രധാനമായും ലഭ്യമാകുന്നത്. കൂടാതെ ഒരു വലിയ ടെക്സ്റ്റ് കോർപ്പസ് ഉള്ള ഒരേയൊരു കിഴക്കൻ ജർമ്മൻ ഭാഷയാണ് ഇത്. ബർഗുണ്ടിയൻ, വാൻഡാലിക് എന്നിവയുൾപ്പെടെ മറ്റെല്ലാ ഭാഷകളെയും കുറിച്ച് അറിവുകൾ ലഭിക്കുന്നത്, ചരിത്രപരമായ കണക്കുകളിൽ നിലനിൽക്കുന്ന ശരിയായ പേരുകളിൽ നിന്നും, പോർച്ചുഗീസ്, സ്പാനിഷ്, ഫ്രഞ്ച് തുടങ്ങിയ മറ്റ് ഭാഷകളിലെ കടമെടുത്ത വാക്കുകളിൽ നിന്നും മാത്രമാണ്.
## തെളിവുകൾ

ഗോഥിക് ഭാഷയിലെ ഏതാനും രേഖകൾ മാത്രമേ നിലനിൽക്കുന്നുള്ളൂ, ഭാഷ പൂർണ്ണമായും പുനർനിർമ്മിക്കാൻ ഇവ പര്യാപ്തമല്ല. മിക്ക ഗോഥിക് ഭാഷാ  സ്രോതസ്സുകളും മറ്റ് ഭാഷകളുടെ വിവർത്തനങ്ങൾ ആണ്, അതിനാൽ വിദേശ ഭാഷാ ഘടകങ്ങൾ തീർച്ചയായും ഈ സേ തസ്സുകളെ സ്വാധീനിച്ചു. ഇത്തരം സ്രോതസ്സുകളാണ് പ്രാഥമിക ഉറവിടങ്ങൾ.

## ചരിത്രം
AD 4-ആം നൂറ്റാണ്ടിന്റെ മധ്യത്തിൽ ബിഷപ്പ് വുൾഫില (AD 311-383)തന്റെ ജനങ്ങൾക്ക് ഒരു ലിഖിത ഭാഷയും ബൈബിൾ പരിഭാഷ വായിക്കാനുള്ള മാർഗവും നൽകാൻ ആണ് ഗോഥിക് അക്ഷരമാല കണ്ടുപിടിച്ചത്.

## അവലംബം

## പുറത്തേക്കുള്ള കണ്ണികൾ

* Gotisch im WWW Portal for information on Gothic (in German)
* Germanic Lexicon Project – early (Public Domain) editions of several of the references.
* Texts:
** The Gothic Bible in Latin alphabet
** The Gothic Bible in Ulfilan script (Unicode text) from Wikisource
** Titus has Streitberg's *Gotische Bibel* and Crimean Gothic material after Busbecq.
** Wulfila Project 
** Skeireins Project A website with the Skeireins including translations in Latin, German, French, Swedish, English, Dutch, Greek, Italian and Icelandic.
* Gothic Online by Todd B. Krause and Jonathan Slocum, free online lessons at the Linguistics Research Center at the University of Texas at Austin
* Gothic Readings Video clips in Gothic language
* Gothic basic lexicon at the Global Lexicostatistical Database
* Gotica Bononiensa A page with information about the discovered Bononiensa fragment from 2013
* glottothèque - Ancient Indo-European Grammars online, an online collection of introductory videos to Ancient Indo-European languages produced by the University of Göttingen

വർഗ്ഗം:ജർമ്മനിയിലെ ഭാഷകൾ
താല റ്റുഡു

ജാർഖണ്ഡിൽ നിന്നുള്ള സാന്താലി ഭാഷയിലെ എഴുത്തുകാരിയും നഴ്സുമാണ് **താല റ്റുഡു** . 2015 ൽ സന്താലി വിവർത്തനത്തിനുള്ള കേന്ദ്ര സാഹിത്യ അക്കാദമി അവാർഡ് നേടി.

## ജീവചരിത്രം
രവീന്ദ്രനാഥ് മുർമുവിന്റെ സഹോദരിയാണ് താല റ്റുഡു. ലാൽ ബഹദൂർ ശാസ്ത്രി മെമ്മോറിയൽ കോളേജിലെ വിദ്യാർത്ഥിനിയായിരുന്നു.

ശരത്ചന്ദ്ര ചതോപാദ്ധായയുടെ പരിനീത  എന്ന നോവൽ *ബപ്ലനിജ്*  എന്ന പേരിൽ സാന്താലി ഭാഷയിലേക്ക് താല വിവർത്തനം ചെയ്തു. താലയുടെ ആദ്യ പരിഭാഷയായിരുന്നു അത്.  ഈ കൃതിക്ക് 2015 ൽ സാന്താലി വിവർത്തനത്തിനുള്ള കേന്ദ്ര സാഹിത്യ അക്കാദമി അവാർഡ് ലഭിക്കുകയുണ്ടായി. 

അഭിഭാഷകനായ ഗണേഷ് തുഡുവിനെയാണ് താല റ്റുഡു വിവാഹം കഴിച്ചത്. ഈ ദമ്പതികൾക്ക് ഒരു മകളും ഒരു മകനുമുണ്ട്. അനിഷ, ആശിഷ് എന്നിങ്ങനയാണ് മക്കളുടെ പേര്.

## അവലംബങ്ങൾ
 
വർഗ്ഗം:ഇന്ത്യൻ നഴ്സുമാർ
വർഗ്ഗം:1970-കളിൽ ജനിച്ചവർ
വർഗ്ഗം:ജീവിച്ചിരിക്കുന്നവർ
പ്രിയസഖി രാധ

1982ൽ പുറത്തിറങ്ങിയ മലയാള ചലച്ചിത്രമാണ് ***പ്രീയസഖി രാധ***. കെ. പി. പിള്ള സംവിധാനം ചെയ്ത് അമ്പലത്തറ ദിവാകരൻ നിർമ്മിച്ച ചലച്ചിത്രമാണിത്. ലക്ഷ്മി, പ്രതാപ് പോത്തൻ, എംജി സോമൻ, പ്രിയ എന്നിവരാണ് ഈ ചിത്രത്തിലെ പ്രധാന അഭിനേതാക്കൾ. വി. ദക്ഷിണാമൂർത്തിയാണ് ചിത്രത്തിന്റെ സംഗീത സംവിധാനം നിർവ്വഹിച്ചത്.   

## അഭിനേതാക്കൾ

* ലക്ഷ്മി
* പ്രതാപ് പോത്തൻ
* എംജി സോമൻ
* പ്രിയ
* സുജാത

## ഗാനങ്ങൾ
ശ്രീകുമാരൻ തമ്പിയുടെ വരികൾക്ക് വി. ദക്ഷിണാമൂർത്തിയാണ് സംഗീതം നൽകിയിരിക്കുന്നത്.

## അവലംബങ്ങൾ

## പുറത്തേക്കുള്ള കണ്ണികൾ

* 
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:1982-ൽ പുറത്തിറങ്ങിയ ചലച്ചിത്രങ്ങൾ
ആത്മാറാം പാണ്ഡുരംഗ്

ലഘുചിത്രം| ആത്മാറാം പാണ്ഡുരംഗ്
പത്തൊൻപതാം നൂറ്റാണ്ടിൽ ജീവിച്ചിരുന്ന ഒരു സാമൂഹ്യപരിഷ്കർത്താവായിരുന്നു ആത്മാറാം പാണ്ഡുരംഗ് അഥവാ ആത്മാറാം പാണ്ഡുരംഗ് തുർഖദേകർ (1823 – 26 April 1898). തുർഖദ് എന്ന തൂലികാനാമത്തിൽ ഇംഗ്ലീഷ് പ്രസിദ്ധീകരണങ്ങളിൽ അദ്ദേഹം എഴുതിവന്നു. പ്രാർത്ഥനാസമാജം സ്ഥാപിച്ച അദ്ദേഹം ബോംബെ നാച്ചുറൽ ഹിസ്റ്ററി സൊസൈറ്റി സ്ഥാപനത്തിൽ സഖാറാം അർജുൻ തുടങ്ങിയവരോടൊപ്പം പങ്കുവഹിച്ചു. 
## ജീവിതരേഖ
പാണ്ഡുരംഗ് യശ്വന്ത്-യശോദഭായ് ദമ്പതികളുടെ മകനായി 1823-ൽ മഹാരാഷ്ട്രയിൽ ജനിച്ച ആത്മാറാം ഗ്രാന്റ് മെഡിക്കൽ കോളേജിൽ നിന്ന് വൈദ്യത്തിൽ ബിരുദം നേടി. ഭാഷാപണ്ഡിതനായിരുന്ന ദദോബ പാണ്ഡുരംഗിന്റെ സഹോദരനായിരുന്നു ആത്മാറാം.  1879-ൽ കുറഞ്ഞകാലം ബോംബെയുടെ ഷെരിഫ് ആയി പ്രവർത്തിച്ചു.

ഭീവണ്ഡിയിൽ വസൂരി വാക്സിൻ പ്രചാരണത്തിലൂടെ പ്രവർത്തനരംഗത്തിറങ്ങിയ അദ്ദേഹം 1868-ലെ പകർച്ചവ്യാധി നിയമത്തിന്റെ വകുപ്പുകൾക്ക് രൂപം നൽകുന്നതിൽ പങ്കുവഹിച്ചു. മഹാരാജ് അപകീർത്തികേസിൽ സാക്ഷിയായിരുന്ന ആത്മാറാം ആശ്രമങ്ങളിൽ നടക്കുന്ന ലൈംഗികാഭാസങ്ങൾക്കെതിരെയും സമുദായത്തിലെ ശൈശവവിവാഹങ്ങൾക്കെതിരെയും ശബ്ദമുയർത്തി.  
### പ്രാർത്ഥന സമാജം
1867 മാർച്ച് 31-നാണ് ആത്മാറാമിന്റെ വീട്ടിൽ വെച്ച് പ്രാർത്ഥന സമാജം സ്ഥാപിക്കപ്പെടുന്നത്. ജാതിവ്യവസ്ഥയെ എതിർക്കുക, ശൈശവവിവാഹം നിർത്തലാക്കുക, വിധവാവിവാഹം പ്രോത്സാഹിപ്പിക്കുക എന്നിവയൊക്കെയായിരുന്നു പ്രാർത്ഥനാസമാജത്തിന്റെ സ്ഥാപകലക്ഷ്യങ്ങൾ. കേശവ് ചന്ദ്രസെന്നിനെ പോലുള്ളവരെ ഇത് സ്വാധീനിച്ചു.
### അന്ത്യം
ലോനാവാലയിലെ സന്ദർശനത്തെതുടർന്നുണ്ടായ ശ്വാസകോശരോഗത്തെ തുടർന്ന് 1898-ൽ ആത്മാറാം അന്തരിച്ചു. പുരോഗമനേച്ഛുവായ ഒരു ഹിന്ദു പരിഷകർത്താവായി അദ്ദേഹം അനുസ്മരിക്കപ്പെടുന്നു. 

രാധാഭായ് ആയിരുന്നു സഹധർമ്മിണി. രവീന്ദ്രനാഥ ടാഗോറിന്റെ സുഹൃത്തായിരുന്ന അന്നപൂർണ്ണ (അന),മൊറേശ്വർ ആത്മാറാം, മനേക്, ധ്യാനേശ്വർ ആത്മാറാം എന്നിവർ മക്കളായിരുന്നു.
## അവലംബം

വർഗ്ഗം:1898-ൽ മരിച്ചവർ
വർഗ്ഗം:1823-ൽ ജനിച്ചവർ
വർഗ്ഗം:സാമൂഹ്യപ്രവർത്തകർ
മദർ മീര

**മദർ മീര** അല്ലെങ്കിൽ **കമലാ റെഡ്ഡി** (ജനനം 26 ഡിസംബർ 1960) ദിവ്യ അമ്മയുടെ (ശക്തി അല്ലെങ്കിൽ ദേവി) ഒരു അവതാരമായി (അവതാർ) അവരുടെ ഭക്തർ വിശ്വസിക്കുന്നു. 
## ജീവിതരേഖ
ഇന്ത്യയിലെ തെലങ്കാനയിലെ യാദാദ്രി ഭുവനഗിരി ജില്ലയിലെ ചന്തേപ്പള്ളി എന്ന ചെറിയ ഗ്രാമത്തിൽ ജനിച്ച അവർക്ക് ആറാമത്തെ വയസ്സിൽ ആദ്യത്തെ സമാധി ഉണ്ടായിരുന്നു. അത് ഒരു ദിവസം മുഴുവൻ നീണ്ടുനിന്നു.   അവർക്ക് 12 വയസ്സുള്ളപ്പോൾ അവരുടെ അമ്മാവൻ ബൾഗൂർ വെങ്കട്ട് റെഡ്ഡി അവരെ ആദ്യമായി കണ്ടു. പെൺകുട്ടി ഇതിനകം തന്നെ ദർശനങ്ങളുടെ രൂപത്തിൽ അദ്ദേഹത്തിന് പ്രത്യക്ഷപ്പെട്ടിരുന്നുവെന്ന് ബോധ്യപ്പെട്ടു. അവർ ദിവ്യ മാതാവാണെന്ന് അദ്ദേഹം വിശ്വസിക്കുകയും അവരെ പരിപാലിക്കാൻ തുടങ്ങുകയും അവരുടെ ആന്തരിക അനുഭവങ്ങൾ തുറക്കാൻ അനുവദിക്കുകയും ചെയ്തു. അവരുടെ മാതാപിതാക്കളായ അന്തമ്മയും വീര റെഡ്ഡിയും ആന്ധ്രയിലെ ചിറ്റൂർ ജില്ലയിലെ മദനപ്പള്ളിയിലാണ് താമസിച്ചിരുന്നത്. 

1974-ൽ അമ്മാവൻ റെഡ്ഡി മദർ മീരയെ ഇന്ത്യയിലെ പോണ്ടിച്ചേരിയിലെ ശ്രീ അരബിന്ദോ ആശ്രമത്തിൽ കൊണ്ടുവന്നു. അവിടെ അദ്ദേഹം അംഗമായിരുന്നു. അവിടെ അവർ ആദ്യം പാശ്ചാത്യരെ കണ്ടു. ദർശനം നൽകാൻ തുടങ്ങി. അവർക്ക് ഇന്ന് ശ്രീ അരബിന്ദോ ആശ്രമവുമായി ബന്ധമില്ല. 1979 -ൽ കാനഡയിലേക്ക് ആദ്യ ഭക്തർ അവരെ ക്ഷണിച്ചു. അവിടെ അവർ പലതവണ പോയി. അതേസമയം അമ്മാവൻ റെഡ്ഡിയുടെ ആരോഗ്യനില വഷളാകാൻ തുടങ്ങി.

1981-ൽ അവർ തന്റെ ആദ്യ യാത്ര പടിഞ്ഞാറൻ ജർമ്മനിയിൽ നടത്തി. അവിടെ അമ്മാവൻ റെഡ്ഡിയും അവരുടെ അടുത്ത കൂട്ടുകാരി ആദിലക്ഷ്മിയും ഒരു വർഷത്തിനുശേഷം സ്ഥിരതാമസമാക്കി. 1982 ൽ അവർ ഒരു ജർമ്മൻകാരനെ വിവാഹം കഴിച്ചു. 1985 ൽ അമ്മാവൻ റെഡ്ഡി മരിച്ചു. ഹെസ്സിലെ ഡോൺബർഗ്-തൽഹൈമിലെ പ്രാദേശിക സെമിത്തേരിയിൽ അടക്കം ചെയ്തു. ഏതാനും വർഷങ്ങളായി, ജർമ്മനിയിലെ ബാൽഡുയിൻസ്റ്റൈനിലെ ഷ്ലോസ് ഷാംബർഗിൽ അവർ ദർശനം നൽകുന്നു (അക്ഷരാർത്ഥത്തിൽ ഒരു ആത്മീയ പശ്ചാത്തലത്തിൽ). മുമ്പ്, 1990 കളുടെ തുടക്കത്തിൽ, ജർമ്മനിയിലെ ഹഡമാറിൽ നിന്ന് 5 കിലോമീറ്റർ വടക്കുപടിഞ്ഞാറായി, തൽഹൈം പട്ടണത്തിലെ ഒരു വീട്ടിൽ അവർ ദർശനം നൽകി. അവർ പതിവായി അമേരിക്ക സന്ദർശിക്കുന്നു.

## പ്രവർത്തനങ്ങൾ
എല്ലാ മതങ്ങളുടെയും ആയിരക്കണക്കിന് സന്ദർശകരെ അമ്മ നിശബ്ദമായി നടത്തുന്ന ദർശനത്തിനായി സ്വീകരിക്കുന്നു. അവരുടെ ദർശനത്തിൽ ഒരു ആചാരം അടങ്ങിയിരിക്കുന്നു. അവിടെ അവർ ഒരു വ്യക്തിയുടെ തലയിൽ തൊടും, തുടർന്ന് അവരുടെ കണ്ണുകളിലേക്ക് നോക്കും. ഈ പ്രക്രിയയ്ക്കിടെ, അവർ ആ വ്യക്തിയുടെ നിഗൂഢമായ ശരീരത്തിലെ 'ബന്ധനങ്ങൾ അഴിച്ചുമാറ്റി' വെളിച്ചം വ്യാപിപ്പിക്കുന്നു. അങ്ങനെ ചെയ്യുന്നതിന് അവർ ഒരു പണവും ഈടാക്കില്ല. അവർ പ്രഭാഷണങ്ങൾ നടത്തുകയുമില്ല. ഭൂമിയിൽ ആത്മീയ പുരോഗതി എളുപ്പമാക്കുന്നതനുസരിച്ച്, മറ്റ് വിശുദ്ധന്മാരുമായും ദിവ്യജീവികളുമായും സഹകരിച്ച് പരമോന്നത (പരമാത്മാവ്-പരമോന്നതൻ) യിൽ നിന്നുള്ള ചലനാത്മക പ്രകാശശക്തിയെ ഉണർത്തികൊണ്ട് ഭൂമിയിൽ ആത്മീയ പുരോഗതി എളുപ്പമാക്കുക എന്നതായിരുന്നു മദർ മീരയുടെ ദൗത്യം.   ഈ പ്രകാശത്തെക്കുറിച്ച് അവൾ പറയുന്നു:

## കുറിപ്പുകൾ

## കൂടുതൽ വായനയ്ക്ക്
**The Mother* – by Adilakshmi, 
**At the Feet of Mother Meera: The Lessons of Silence* – by Sonia Linebaugh, 
**Hidden Journey: A Spiritual Awakening* – by Andrew Harvey, 
**In Search of the Divine Mother: The Mystery of Mother Meera* – by Martin Goodman, 
**Sex Death Enlightenment* – Mark Matousek (1997), Riverhead books, 

## പുറംകണ്ണികൾ

* Mother Meera Germany
* Mother Meera Foundation USA
* Darshan in the UK
* Mother Meera school in India
* Mere Meera (official french site)
* Matka Meera (official czech site)
* Mark Matousek on Mother Meera
* An experience of Darshan with Mother Meera

വർഗ്ഗം:1960-ൽ ജനിച്ചവർ
ലത്തീഫ നബിസാദ

ലത്തീഫ നബിസാദ അഫ്ഗാൻ വ്യോമസേനയിലെ ഒരു ഹെലികോപ്റ്റർ പൈലറ്റാണ്. Mi-17 ഹെലികോപ്റ്റർ പറത്താൻ യോഗ്യത നേടിയ, അഫ്ഗാനിസ്ഥാനിൽ സേവനമനുഷ്ഠിച്ച ആദ്യത്തെ രണ്ട് വനിതാ പൈലറ്റുമാരിൽ ഒരാളാണ് അവർ. 2013 ആയപ്പോഴേക്കും അവർ പുതിയ അഫ്ഗാൻ വ്യോമസേനയിൽ കേണൽ പദവിയൽ ആയിരുന്നു. അഫ്ഗാൻ സൈന്യത്തിലെ നബിസാദയുടെ കരിയർ മറ്റ് വനിതകൾക്ക് സേനയിൽ ചേരാൻ പ്രചോദനമായി.

## അവലംബം
ഇഷിത റോയ്

**ഇഷിത റോയ് ** 1991 ബാച്ച് ഐഎഎസ് ഓഫീസറാണ്. കേരള സർക്കാർ പ്രിൻസിപ്പൽ സെക്രട്ടറിയായിരുന്നു. 2020 മെയു മുതൽ കേരള സർക്കാരിന്റെ കാർഷിക ഉൽപാദന കമ്മീഷണറായി  നിയമിതയായി..
ഇതിന് മുമ്പ് ഇന്ത്യൻ ടെക്സ്റ്റൈൽസ് മന്ത്രാലയത്തിന്റെ കീഴിലുള്ള ബാംഗ്ലൂരിലെ ഉന്നത വിദ്യാഭ്യാസത്തിനായുള്ള മാനവ വിഭവശേഷി വികസന മന്ത്രാലയത്തിന്റെ ജോയിന്റ് സെക്രട്ടറി, സിഇഒ & സെൻട്രൽ സിൽക്ക് ബോർഡ് ഓഫ് ഇന്ത്യയുടെ മെമ്പർ സെക്രട്ടറി എന്നീ നിലകളിൽ ഇഷിത റോയ് സേവനമനുഷ്ഠിച്ചിട്ടുണ്ട്.
## അനുബന്ധം
പരംജിത് കൗർ ലാണ്ട്രാൻ

ശിരോമണി അകാലിദളിനെ പ്രതിനിധീകരിക്കുന്ന മൊഹാലി മണ്ഡലത്തിലെ ശിരോമണി ഗുരുദ്വാര പർബന്ധക് കമ്മിറ്റി അംഗമാണ് **പരംജിത് കൗർ ലന്ദ്രൻ**  (പഞ്ചാബി: ਪਰਮਜੀਤ ਕੌਰ ਲਾਂਡਰਾਂ) (ജനനം 29 സെപ്റ്റംബർ 1971). 2011 സെപ്റ്റംബർ 18 ന് നടന്ന തിരഞ്ഞെടുപ്പിൽ അവർ ശിരോമണി ഗുരുദ്വാര പർബന്ധക് കമ്മിറ്റി ഹൗസിലേക്ക് തിരഞ്ഞെടുക്കപ്പെട്ടു. പഞ്ചാബ് സംസ്ഥാന വനിതാ കമ്മീഷന്റെ മുൻ അധ്യക്ഷയാണ് അവർ.  പഞ്ചാബ് സർക്കാർ സ്പോൺസർ ചെയ്ത ഒരു പദ്ധതി പഞ്ചായത്ത് മഹിളാ ശക്തി അസോസിയേഷൻ അധ്യക്ഷയും ഗവൺമെന്റ് ഓഫ് ഇന്ത്യ സ്പോൺസർ ചെയ്യുന്ന ശിരോമണി അകാലിദളിന്റെ (വനിതാ വിഭാഗം) പ്രസ്, ഓഫീസ് സെക്രട്ടറിയുമാണ്. 2008 മുതൽ 2013 വരെ ഖരറിലെ പഞ്ചായത്ത് സമിതിയുടെ വൈസ് ചെയർപേഴ്സണായി സേവനമനുഷ്ഠിച്ചു.
## സ്വകാര്യ ജീവിതം
1971 സെപ്റ്റംബർ 29 ന് ലാൻഡ്‌റാനിൽ ദിൽബാഗ് സിംഗ് ഗില്ലിനും ലാഭ് കൗറിനുമാണ് പരംജിത് കൗർ ലാൻഡ്രൻ ജനിച്ചത്. ലാൻഡ്രാനിൽ നിന്ന് അവർ ആദ്യകാല സ്കൂൾ വിദ്യാഭ്യാസം പൂർത്തിയാക്കി, ബിരുദാനന്തര ഗവൺമെന്റ് കോളേജ് ഫോർ ഗേൾസ് - സെക്ടർ 11, ചണ്ഡീഗഡ്, ജിസിജി  ബിഎയ്ക്കും തുടർന്ന് പട്യാലയിലെ പഞ്ചാബി യൂണിവേഴ്സിറ്റിയിലും എൽഎൽബിക്ക് പോയി. ഒരു അഭിഭാഷകയെന്ന നിലയിൽ 1996 മുതൽ മൊഹാലിയിലെ ജില്ലാ കോടതികളിൽ 2013 ജനുവരിയിൽ പഞ്ചാബ് സംസ്ഥാന വനിതാ കമ്മീഷൻ അധ്യക്ഷയായി നിയമിക്കപ്പെടുന്നതുവരെ അവർ പ്രാക്ടീസ് ചെയ്തു.
## രാഷ്ട്രീയ ജീവിതം
1998-ൽ 27 -ആം വയസ്സിൽ അവരുടെ ജന്മഗ്രാമമായ ലാൻഡ്രാനിലെ സർപഞ്ചായി തിരഞ്ഞെടുക്കപ്പെട്ടു. അക്കാലത്ത് തന്റെ ഗ്രാമത്തിലെ ഏറ്റവും പ്രായം കുറഞ്ഞ സർപ്പഞ്ചിന്റെ ഓഫീസ് വഹിക്കുന്ന ആദ്യ വനിതയായിരുന്നു അവർ. 2008-ൽ ഖരറിലെ പഞ്ചായത്ത് സമിതി അംഗമായി തിരഞ്ഞെടുക്കപ്പെടുകയും അതിന്റെ വൈസ് ചെയർപേഴ്സണായി തിരഞ്ഞെടുക്കപ്പെടുകയും ചെയ്തു. 2011 ൽ മൊഹാലി നിയോജകമണ്ഡലത്തിൽ നിന്ന് ശിരോമണി ഗുരുദ്വാര പർബന്ധക് കമ്മിറ്റിയുടെ ശിരോമണി അകാലിദൾ സ്ഥാനാർത്ഥിയായിരുന്നു.  സെപ്റ്റംബർ 18 -ന് നടന്ന തിരഞ്ഞെടുപ്പിൽ അവർ എതിരാളിയെ 3182 വോട്ടിന്റെ ഭൂരിപക്ഷത്തിൽ പരാജയപ്പെടുത്തി. ശിരോമണി അകാലിദളിന്റെ (വനിതാ വിഭാഗം) പ്രസ്, ഓഫീസ് സെക്രട്ടറി എന്നീ പദവികൾ വഹിച്ചു.

## നേട്ടങ്ങൾ
2000-ൽ ഗ്രാമീണ, നഗര തിരഞ്ഞെടുക്കപ്പെട്ട പ്രതിനിധികൾ അടങ്ങുന്ന ദേശീയ തലത്തിലുള്ള 11 അംഗ സംഘത്തിലെ അംഗമായി അവർ ജർമ്മനി സന്ദർശിക്കുകയും തദ്ദേശ സ്വയംഭരണ സ്ഥാപനങ്ങളുടെ താരതമ്യ പഠനം നടത്തുകയും ചെയ്തു. പഞ്ചാബ് സർക്കാരിന്റെ സഹകരണ വകുപ്പിന്റെ സംസ്ഥാന ഉപദേശക സമിതി അംഗം, ജില്ലാ പരാതി പരിഹാര സമിതി അംഗം, മൊഹാലി, മൊഹാലിയിലെ ജില്ലാ വിദ്യാഭ്യാസ ഉപദേശക സമിതി അംഗം എന്നീ നിലകളിൽ അവർ തുടർന്നു. ലുധിയാനയിലെ ഗുരു അംഗദ് ദേവ് വെറ്ററിനറി ആൻഡ് അനിമൽ സയൻസസ് യൂണിവേഴ്സിറ്റി (GADVASU), 2012 ൽ പഞ്ചാബ് ഗവർണർ ബഹുമാനപ്പെട്ട ശിവരാജ് പാട്ടീൽ അംഗമായി അവരെ നാമനിർദ്ദേശം ചെയ്തു. 2012 സെപ്റ്റംബർ 29 മുതൽ 2012 ഒക്ടോബർ 3 വരെ പാകിസ്താനിൽ നടന്ന ഇൻഡോ-പാക്ക് ഹാർമണി സംബന്ധിച്ച നിയമജ്ഞരുടെ പങ്ക് സംബന്ധിച്ച അന്താരാഷ്ട്ര സമ്മേളനത്തിലും അവർ പങ്കെടുത്തു.
## വനിതാ കമ്മീഷൻ

 
2013 ജനുവരി 3 -ന് പരംജിത് കൗർ ലാൻഡ്രാനെ മുഖ്യമന്ത്രി പ്രകാശ് സിംഗ് ബാദലിന്റെ നേതൃത്വത്തിലുള്ള പഞ്ചാബ് സർക്കാർ വനിതാ കമ്മീഷൻ അധ്യക്ഷയായി നിയമിച്ചു.]]

## അവലംബം

വർഗ്ഗം:1971-ൽ ജനിച്ചവർ
കർസൻ ദാസ് മുൾജി

പത്തൊൻപതാം നൂറ്റാണ്ടിൽ ഗുജറാത്തിലെ ഒരു എഴുത്തുകാരനും സാമൂഹികപ്രവർത്തകനുമായിരുന്നു ഇന്ത്യൻ ലൂദർ എന്ന വിശേഷിപ്പിക്കപ്പെട്ട കർസൻ ദാസ് മുൾജി (25 ജൂലൈ 183228 ഓഗസ്റ്റ് 1871/1875). 1911-ലെ ബ്രിട്ടാനിക്ക വിജ്ഞാനകോശപ്രകാരം അദ്ദേഹത്തിന്റെ മരണം 1875-ലാണ്. 1874-ൽ കത്തിയവാറിലെ ഒരു സംസ്ഥാനത്തിന്റെ അഡ്മിനിസ്ട്രേറ്ററായി നിയമിക്കപ്പെട്ടു എന്ന രേഖകൾ ഇതിനെ സാധൂകരിക്കുന്നതായി കാണപ്പെടുന്നു.
## ജീവിതരേഖ
കച്ചവടക്കാരായ കാപൽ ജാതിയിലെ ഒരു കുടുംബത്തിലാണ് കർസൻ ദാസ് ജനിക്കുന്നത്. വിധവാവിവാഹത്തെ അനുകൂലിക്കുന്ന നിലപാടുകളുടെ പേരിൽ കുടുംബത്തിൽ നിന്ന് പുറത്താക്കപ്പെട്ട അദ്ദേഹം സ്കൂൾ അധ്യാപകനായി തന്റെ ഉദ്യോഗമാരംഭിച്ചു. ഗുജറാത്തി ഭാഷയിൽ സത്യപ്രകാശ് എന്ന വാരിക അദ്ദേഹം ആരംഭിച്ചു. അധികാരികളുടെയും പുരോഹിതന്മാരുടെയും അധാർമ്മികതകളെ കടന്നാക്രമിച്ചുവന്ന അദ്ദേഹത്തിന്റെ എഴുത്തുകൾ വലിയ കോളിളക്കങ്ങളാണ് സൃഷ്ടിച്ചത്. 1862-ൽ അദ്ദേഹത്തിനെതിരായ പ്രസിദ്ധമായ മഹാരാജ അപകീർത്തിക്കേസിൽ കർസൻ ദാസ് വിജയം നേടി. പരുത്തിക്കച്ചവടവുമായി ബന്ധപ്പെട്ട് ബ്രിട്ടനിലേക്ക് നടത്തിയ സന്ദർശനം ഫലപ്രദമാവാതിരുന്നതിനെ തുടർന്ന് ജാതിഭ്രഷ്ടനാക്കപ്പെട്ട (കടൽ കടന്ന് യാത്ര ചെയ്തതിന്) അദ്ദേഹം ഒരു പ്രദേശത്തിന്റെ അഡ്മിനിസ്ട്രേറ്ററായി അല്പകാലം പ്രവർത്തിച്ചു. 1875-ൽ മുൾജി അന്തരിച്ചു. 1871-ലായിരുന്നു ഇദ്ദേഹത്തിന്റെ അന്ത്യം എന്നും രേഖപ്പെടുത്തപ്പെട്ടിട്ടുണ്ട്.

*ഉത്തം കപോൽ കർസൻ ദാസ് മുൾജി ചരിത്ര (1877)* എന്നപേരിൽ ഗുജറാത്തി ഭാഷയിൽ ജീവചരിത്രം എഴുതപ്പെട്ടിട്ടുണ്ട്. 1935-ൽ എഴുതപ്പെട്ട കർസൻ ദാസ് മുൾജി-എ ബയോഗ്രഫിക്കൽ സ്റ്റഡി എന്ന ഗ്രന്ഥവും ഇദ്ദേഹത്തെ കുറിച്ച് നിലവിലുണ്ട്. 2024-ൽ നെറ്റ്ഫ്ലിക്സിൽ പുറത്തിറങ്ങിയ മഹാരാജ് എന്ന ചലചിത്രം, കർസൻ ദാസിന്റെ ജീവിതത്തെ അവലംബിച്ചുള്ളതാണ്.

## അവലംബം

വർഗ്ഗം:ഗുജറാത്തി എഴുത്തുകാർ
വർഗ്ഗം:1875-ൽ മരിച്ചവർ
വർഗ്ഗം:1832-ൽ ജനിച്ചവർ
എച്ച്ഡി റേഡിയോ

**HD റേഡിയോ (HDR)**എന്നത് ഇൻ-ബാൻഡ് ഓൺ-ചാനൽ (In-Band on-Channel->IBOC) ഡിജിറ്റൽ റേഡിയോ സാങ്കേതികവിദ്യയുടെ വ്യാപാരമുദ്രയുള്ള ഒരു പദമാണ്. എച്ച്ഡി റേഡിയോ എന്ന പദത്തിൽ എച്ച്ഡി എന്നത് "ഹൈബ്രിഡ് ഡിജിറ്റൽ" എന്നതിന്റെ ചുരുക്കരൂപമാണ്.

എച്ച്ഡി റേഡിയോ ഒരേസമയം അനലോഗ് പ്രക്ഷേപണത്തിന്റെ ഡിജിറ്റൽ പതിപ്പ് കൈമാറുകയും രണ്ടാമത്തെ ഡിജിറ്റൽ ചാനൽ നൽകുകയും ചെയ്യുന്നു, ഇത് ഇതര റേഡിയോ പ്രോഗ്രാമിംഗിനോ പാട്ട് വിവരങ്ങൾ, കാലാവസ്ഥ റിപ്പോർട്ടുകൾ, കാർ നാവിഗേഷൻ അപ്‌ഡേറ്റുകൾ എന്നിവ പോലുള്ള ഡാറ്റ സേവനങ്ങൾക്കോ ഉപയോഗിക്കാം.
## സവിശേഷതകൾ
*അതിശയകരമായ സവിശേഷതകളും പ്രതിമാസ ഫീസുകളുമില്ലാത്ത പ്രാദേശിക റേഡിയോയുടെ മികച്ച നിര എച്ച്ഡി റേഡിയോ ടെക്നോളജിയിൽ ഉണ്ട്.
*ഒരു റിസീവർ മാത്രം കൊണ്ട് പരിപാടികൾ കേൾക്കാൻ കഴിയും.
*എച്ച്ഡി റേഡിയോ സ്റ്റേഷനുകൾ ലോക്കൽ ഏരിയകളിലേക്ക് വ്യക്തമായ ഡിജിറ്റൽ നിലവാരത്തിൽ പരിപാടികൾ പ്രക്ഷേപണം ചെയ്യുന്നു.
*എച്ച്ഡി റേഡിയോ സാങ്കേതികവിദ്യ, റിസീവറുകൾക്ക് പാട്ടിന്റെ ശീർഷകങ്ങൾ, ആൽബം ആർട്ട്, സ്റ്റേഷൻ വിവരങ്ങൾ എന്നിവ പ്രദർശിപ്പിക്കാൻ അനുവദിക്കുന്നു.
## സാങ്കേതികവിദ്യ
എച്ച്ഡിസി (ഹൈ-ഡെഫനിഷൻ കോഡിംഗ്) എന്ന ഓഡിയോ കംപ്രഷൻ ഫോർമാറ്റ് ഉപയോഗിച്ച് OFDM ഉപയോഗിച്ചാണ് ഡിജിറ്റൽ വിവരങ്ങൾ കൈമാറുന്നത്. MPEG-4 സ്റ്റാൻഡേർഡ് HE-AAC അടിസ്ഥാനമാക്കിയുള്ളതും എന്നാൽ അനുയോജ്യമല്ലാത്തതുമായ ഒരു കുത്തക കോഡെക് ആയതുമായ ഫോർമാറ്റ് ആണ് HDC.

## അവലംബങ്ങൾ
ഷീല എഫ്. ഇറാനി

ഇന്ത്യൻ അധ്യാപികയും വിദ്യാഭ്യാസ പ്രവർത്തകയും മാനുഷിക പ്രവർത്തകയുമായിരുന്നു **ഷീല എഫ്. ഇറാനി** (ജീവിതകാലം: 6 ജൂൺ 1922 - 10 ഏപ്രിൽ 2003). രണ്ടാം ലോകമഹായുദ്ധസമയത്ത് ഒരു നേഴ്സ് എന്ന നിലയിൽ നടത്തിയ വിവിധ സന്നദ്ധപ്രവർത്തനങ്ങൾക്ക് ഷീലക്ക് വൈസ്രോയിയുടെ സർട്ടിഫിക്കറ്റ് ഓഫ് മെറിറ്റ് ലഭിച്ചു. പത്താം ലോകസഭയിലും (1995-96) കർണാടക നിയമസഭയിലും (1969-78) നാമനിർദ്ദേശം ചെയ്യപ്പെട്ട അംഗമായിരുന്നു ഷീല.

## മുൻകാലജീവിതം
1922 ജൂൺ 6 ന് ഉത്തരഖണ്ഡിലെ നൈനിറ്റാളിലാണ് ഷീല ജനിച്ചത്. ജോർജ്ജ് എഗ്ബെർട്ട്, ഉന മൗദ് ഫെർഗൂസൺ എന്നിവരായിരുന്നു ഷീലയുടെ മാതാപിതാക്കൾ. ബോംബെയിലെ (ഇപ്പോഴത്തെ മുംബൈ) സെന്റ് മാർഗരറ്റ് കോളേജിൽ നിന്ന് ഷീല ടീച്ചർ പരിശീലന കോഴ്സ് പൂർത്തിയാക്കി. 

## കരിയർ
ഡൽഹിയിൽ ഒരു നഴ്സറി സ്ക്കൂൾ അദ്ധ്യാപികയായിട്ടാണ് ഷീല തന്റെ ഔദ്യോഗിക ജീവിതം ആരംഭിച്ചത്. രണ്ടാം ലോകമഹായുദ്ധസമയത്ത്, സെന്റ് ജോൺസ് ആംബുലൻസ് കോർപ്സിൽ ഒരു നഴ്സായി സന്നദ്ധസേവനം ചെയ്തു. ഈ കാലത്തെ പ്രവർത്തനങ്ങൾക്ക് ഷീലക്ക് വൈസ്രോയിയുടെ സർട്ടിഫിക്കറ്റ് ഓഫ് മെറിറ്റ് ലഭിച്ചു. 1968 ൽ ഷീല കർണാടകയിലെ മൈസൂരിൽ ഐഡിയൽ ജാവ റോട്ടറി ചിൽഡ്രൻസ് സ്കൂൾ സ്ഥാപിച്ചു. ഈ സ്ക്കൂൾ മൈസൂരിലെ ഏറ്റവും പ്രശസ്തമായ സ്കൂളുകളിലൊന്നായി പിന്നീട് മാറി. മൈസൂരിൽ ഷീല വിവിധ തരത്തിലുള്ള മാനുഷിക പ്രവർത്തനങ്ങളിൽ ഏർപ്പെട്ടിരുന്നു. ഇതിന്റെ ഭാഗമായി മൈസൂരിലെ കുഷ്‌ഠരോഗികളെ പരിചരിച്ചു. മൈസൂരിലെ ഒരു അനാഥാലയത്തിന്റെ വൈസ് പ്രസിഡന്റായും അവിടെ സ്ഥിതിചെയ്യുന്ന ഒരു മിഷൻ ആശുപത്രിയുടെ ട്രസ്റ്റിയായും പ്രവർത്തിച്ചു.  ഒരു സാനിറ്റോറിയത്തിന്റെ ഭരണസമിതിയിൽ ഉണ്ടായിരുന്നു. കൂടാതെ ബാംഗ്ലൂരിലെ ദി ഫ്രാങ്ക് ആന്റണി പബ്ലിക് സ്കൂളിന്റെയും കത്തീഡ്രൽ ഹൈസ്കൂളിന്റെയും എക്സിക്യൂട്ടീവ് അംഗമായും സേവനമനുഷ്ഠിച്ചിട്ടുണ്ട്. ഭാരതീയ വിദ്യാഭവൻ മൈസൂർ കേന്ദ്രത്തിന്റെ അംഗമായും ഷീല പ്രവർത്തിച്ചിരുന്നു. 1980 - 81 കാലഘട്ടത്തിൽ ഇന്നർ വീൽസ് ക്ലബ് ഓഫ് ഇന്ത്യ ആന്റ് ശ്രീലങ്കയുടെ പ്രസിഡന്റായും ലണ്ടൻ ആസ്ഥാനമായി പ്രവർത്തിക്കുന്ന ഇന്റർ നാഷണൽ ബോർഡ് ഓഫ് ഇന്നർ വീൽസിലെ അംഗമായും പ്രവർത്തിച്ചിരുന്നു. 

1968 ൽ ഷീല ഇറാനി കർണാടക നിയമസഭയിലേക്ക് നാമനിർദ്ദേശം ചെയ്യപ്പെട്ടു. 1978 വരെ കർണ്ണാടക നിയമസഭയിൽ അംഗമായി തുടർന്നു. 1993 നും 1995 നും ഇടയിൽ ഷീല ഇറാനി മൈസൂർ സർവകലാശാലയുടെ സെനറ്റിൽ സേവനമനുഷ്ഠിച്ചു.  1995-ൽ, ആംഗ്ലോ-ഇന്ത്യക്കാർക്ക് സംവരണം ചെയ്ത സീറ്റുകളിലൊന്നിൽ ഷീല പത്താം ലോകസഭയിലേക്ക് നാമനിർദ്ദേശം ചെയ്യപ്പെട്ടു.  ആൾ ഇന്ത്യ ആംഗ്ലോ-ഇന്ത്യൻ അസോസിയേഷന്റെ സീനിയർ വൈസ് പ്രസിഡന്റായിരുന്നു ഷീല ഇറാനി. 

ചാമുണ്ഡി ചിൽഡ്രൻസ് ഹോമും അതിനോടനുബന്ധിച്ചുള്ള അനാഥാലയവും സ്ഥാപിച്ചത് ഷീല ഇറാനിയാണ്.  25 വർഷത്തോളം ചാമുണ്ഡി ചിൽഡ്രൻസ് ഹോമിന്റെ പ്രസിഡന്റായിരുന്നു ഷീല.

## സ്വകാര്യ ജീവിതം
പ്രശസ്ത യെസ്ഡി ബ്രാൻഡ് മോട്ടോർസൈക്കിളുകളുടെ നിർമ്മാതാക്കളായ മൈസൂരിലെ ഐഡിയൽ ജാവ മോട്ടോർസൈക്കിൾ ഫാക്ടറിയുടെ സ്ഥാപകരിലൊരാളായ ബിസിനസുകാരനായ ഫറൂക്ക് കെ. ഇറാനിയെ ഷീല വിവാഹം കഴിച്ചു. ഈ ദമ്പതികൾക്ക് രണ്ട് പുത്രന്മാരും ഒരു പുത്രിയും ഉണ്ട്. വിവാഹത്തിനു ശേഷം 1951 -ൽ ഷീല കർണാടകയിലെ മൈസൂരിലേക്ക് താമസം മാറ്റി.   2003 ഏപ്രിൽ 10 ന് ഷീല ഇറാനി അന്തരിച്ചു. 

## അവലംബങ്ങൾ

വർഗ്ഗം:20-ആം നൂറ്റാണ്ടിലെ ഇന്ത്യൻ വനിതകൾ
വർഗ്ഗം:ലോക്‌സഭയിലേക്ക് നാമനിർദേശം ചെയ്യപ്പെട്ടവർ
വർഗ്ഗം:ഇന്ത്യൻ നഴ്സുമാർ
വർഗ്ഗം:പത്താം ലോക്‌സഭയിലെ അംഗങ്ങൾ
വർഗ്ഗം:ആംഗ്ലോ-ഇന്ത്യക്കാർ
വർഗ്ഗം:2003-ൽ മരിച്ചവർ
വർഗ്ഗം:1922-ൽ ജനിച്ചവർ